Pobednici AndroidTV Hakaton 2018 takmičenja idu na Google I/O 2019 u Kaliforniji! | PC Press\n15. novembar 2018. 15. novembar 2018. PC Press\nUnited Cloud, R&D centar United Grupe, uz podršku Google-a, organizuje „Bits N’ AndroidTV” hakaton koji će se održati 5. i 6. decembra u Beogradu. Prijave su otvorene do 20. novembra. Posebno je interesantno da će pobednički tim osvojiti put na prestižnu Google I/O 2019 konferenciju u Kaliforniji.\nIzabrani timovi imaće 24h za rešavanje zadatka iz domena Android TV operativnog sistema, a sama tema biće objavljena prvog dana Hakatona. Na Hakaton su dobrodošli programeri svih profila, kao i UX/UI dizajneri, a prethodno iskustvo iz datog domena nije neophodno.\nTokom trajanja hakatona, timovi će na raspolaganju imati podršku eksperata iz United Cloud-a i Google-a. Stručni žiri sastavljen od predstavnika United Cloud-a i Google-a, drugog dana Hakatona izabraće pobednika čije će se rešenje izdvojiti po kvalitetu, inovaciji i samoj prezentaciji učesnika, a predstavnici pobedničkog tima osvajaju karte za prestižnu konferenciju, put i smeštaj u Kaliforniji.\nAndroid TV predstavlja operativni sistem televizije budućnosti, koji je razvila kompanija Google, dok je tehnologija koja iza njega stoji postepeno počela da se širi Srbijom i regionom zahvaljujući novoj SBB EON platformi, na kojoj je stručni tim United Cloud-a radio tokom protekle dve godine.\nPročitajte i: Uticaj naslova od 65 karaktera na pretragu\nTagovi: Google, hackathon, Kalifornija, Programiranje, SBB, united cloud\n← Jeftiniji računari kao osnovni cilj Raspberry Pi fondacije\nSberbanka brend godine u kategoriji banaka →


Skupština Srbije usvojila Zakon o radu - 2001-12-12\nZa usvajanje zakona glasalo je 146 poslanika, a meðu njima su bili i poslanici Demokratske stranke Srbije. Povodom usvajanja, Veæe Saveza sindikata Srbije organizovalo je protest u centru Beograda na kome je usvojen proglas kojim se najavljuju dalje sindikalne borbe za pravedniji zakon o radu i za zaštitu radnika. Nezadovoljne sindikalce potom je primio šef poslanièkog kluba DOS-a u Skupštini Srbije Èedomir Jovanoviæ. Posle razgovora sa njim predstavnici Sindikata izjavili su da ipak nisu potpuno nezadovoljni zakonom, jer je vlada prihvatila 33 amandmana i najavili sistem sindikalne kontrole usvojenog Zakona kako bi se sindikat nametnuo i poslodavcima i vlasti.\nIstovremeno, kriza unutar vladajuæe koalicije nastavljena je novim optužbama iako su se javili i pomirljiviji tonovi. Potpredsednik Demokratske stranke Srbije Dragan Maršiæanin optužio je srpskog premijera Zorana Ðinðiæa da radikalizuje sukobe u DOS–u i otkrio da je na nedavnom Predsedništvu DOS-a došlo do odbijanja kompromisnog rešenja koje su predložili lider Graðanskog saveza Srbije Goran Svilanoviæ i èlan Grupe 17 plus Miroljub Labus. Maršiæanin je rekao da je taj predlog veoma slièan onom koji je ponudila Demokratska stranka Srbije i da podrazumeva obnavljanje koalicije, ureðivanje odnosa unutar koalicije na novim osnovama i utvrðivanje roka za održavanje prevremenih izbora. Šef poslanièke grupe DOS–a u Skupštini Srbije Èedomir Jovanoviæ koji je prisustvovao sednici Predsedništva vladajuæe koalicije odbacio je, meðutim, tvrdnje Demokratske stranke Srbije rekavši da to nije taèno i da ne ”želi da komentariše besmislice.“\nVisoki funkcioner Graðanskog saveza Srbije Dragor Hiber kaže da su za obnavljanje koalicije potrebni neki preduslovi. Koalicija podrazumeva zajednièku politiku u bitnim pitanjima kad se radi o skupštinama i izvršnoj vlasti na saveznom i republièkom nivou, upozorio je Hiber.\nPredsednik Nove Srbije i jedan od lidera DOS-a Velimir Iliæ, ocenio je da se tenzije u vladajuæoj koaliciji smanjuju i da postoji moguænost da se naðe kompromis sa Demokratskom strankom Srbije.


ZAVRŠEN HITAN SASTANAK KOD VUČIĆA: Brnabić nosi pismo u Brisel i traži žurne odgovore | Slobodna Bosna\nZAVRŠEN HITAN SASTANAK KOD VUČIĆA: Brnabić nosi pismo u Brisel i traži žurne odgovore\nKonsultacije kod predsjednika Srbije Aleksandra Vučića, nakon saopštenja Evropske komisije da je katalonski referendum nelegalan, ali da se slučajevi Katalonije i Kosova ne mogu porediti, završene su danas popodne, nakon višesatne rasprave.\nPremijerka Srbije Ana Brnabić izjavila je da predsjednik Srbije Aleksandar Vučić i Vlada Srbije pripremaju pismo za Evropsku komisiju, u kojem će postaviti niz pitanja u vezi sa stavom komisije da se slučajevi Katalonije i Kosova ne mogu porediti.\nBrnabić je poslije hitnih konsultacija u predsjedništvu Srbije novinarima kazala da će ona odnijeti pismo kada bude putovala u Brisel u ranije dogovorenu posetu, 10. i 11. oktobra.\nOna je rekla da je Srbija iznenađena stavom EK i svim onim što je govorio portparol komisije.\nMeđu pitanjima sadržanim u pismu biće i pitanje "da li međunarodno pravo važi za Evropsku uniju ili postoji neko drugo međunarodno pravo koje važi za sve ostale koji nisu članovi EU".\n"Ovde je do te mjere toliko nelogičnosti, nevjerovatnih i nefer stvari prema Srbiji i njenim građanima. Kao vlada htjeli smo da reagujemo pošto je stvar od velikog značaja", navela je premijerka Srbije.\nBrnabić je navela da će pismo biti proslijeđeno i svim državama koje nisu priznale Kosovo, "da im se zahvalimo i damo na znanje koliko je važno što nisu to učinili i koliko su bili u pravu kada su branili i verovali u međunarodno pravo".\nVučić je pozvao je premijerku Anu Brnabić na hitne konsultacije danas popodne poslije saopštenja Evropske komisije u kome se kaže da se slučajevi Katalonije i Kosova ne mogu porediti.\nPortparol Evropske komisije Margaritas Skinjas izjavio je danas da Katalonija i Kosovo nisu slučajevi za poređenje. Na konferenciji za novinare u Briselu, odgovarajući na pitanja o referendumu o nezavisnosti Katalonije, Skinjas je rekao da je Španija država članica Evropske unije.\n"Kada je riječ o priznanju Kosova, to je vrlo specifičan kontekst. To je stvar više... rezolucija UN i međunarodne zajednice. Veoma specifičan kontekst, sa specifičnim razlozima", rekao je Skinjas.\nDodao je da za Evropsku komisiju Katalonija i Kosovo "nisu situacije za poređenje".


Povodom 3. decembra, Međunarodnog dana osoba sa invaliditetom, poverenica za zaštitu ravnopravnosti Brankica Janković skreće pažnju da se položaj osoba sa invaliditetom mora i dalje unapređivati i kada govorimo o njihovom pravnom i društvenom položaju.\nI pored toga što postoji dobar zakonodavni okvir, pritužbe upućene Povereniku ukazuju da je diskriminacija osoba sa invaliditetom najuočljivija u oblastima obrazovanja, rada i zapošljavanja, života u zajednici, jednakosti pred zakonom, pristupu uslugama i informacijama, navodi poverenica. Ona dodaje da su veoma važni dobri antidiskriminacioni zakoni i njihova puna primena.\nSmatramo da je neophodno reformisati sistem koji se odnosi na lišavanje poslovne sposobnosti osoba sa intelektualnim i psihosocijalnim invaliditetom. Kod nas se postupak uglavnom zasniva na potpunom lišenju poslovne sposobnosti, dok je delimično lišenje i dalje izuzetak. Takva praksa protivna je međunarodnim dokumentima i standardima, tvrdi poverenica.\nKao dobar primer pozdravljamo novi Predlog zakona o dopunama Zakona o sprečavanju diskriminacije osoba sa invaliditetom kojim bi se uveo u upotrebu pečat sa ugraviranim potpisom osobe koja ima trajne posledice telesnog ili senzornog oštećenja ili bolesti. Na taj način oni bi bili u mogućnosti da se svojeručno potpišu prilikom ostvarivanja nekog prava ili usluge, objašnjava poverenica.\nU praksi, osobe sa invaliditetom često su onemogućene da ostvaruju svoja prava ili su stavljene u nepovoljniji položaj u odnosu na druga. Naročito izdvojamo žene i decu sa invaliditetom koji su često žrtve višestruke diskriminacije. Zato je neophodno kontinuirano unapređivanje mera koje bi njihov svakodnevni život učinile normalnim i bez prepreka, zaključuje Brankica Janković.


Basketaši Srbije ponovo su najbolji u Evropi! – SRB – info\nBasketaši Srbije ponovo su najbolji u Evropi!\nReprezentacija Srbije u basketu ponovo je postala najbolja u Evropi. Ovo je treće uzastopno evropsko zlato, čime je dokazana klasa naših košarkaša. Na ovom Evropskom prvenstvu koje je održano u Parizu oni su pobedili reprezentaciju Litvanije rezultatom 20:14.\nNaša ekipa je ovaj turnir dobila dominantnom igrom, nadigravši sve protivnike. Prvo je u četvrtfinalu pobeđena Francuska sa 20:17, zatim Rusija sa 18:13, i na kraju Litvanija sa 20:14. Finalisti su ekipe koje su i pokazale najviše na ovom turniru ali ipak njihov međusobni meč nije bio neizvestan, jer se za to pobrinula reprezentacija Srbije.\nKvalitet naše reprezentacije je dokazan i time da je „rezervista“ Miroslav Pašajlić proglašen za MVP igrača. On je dobio priliku jer je Dušan Domović Bulut odsustvovao, i najbolji mogući način je iskoristio.\nPrevious PostVIC: Žena otišla kod doktora jer joj je dosadno\nNext PostU narednih šest do sedam meseci biće završena deonica auto-puta od petlje Pojate do početka obilaznice oko Kruševca\nDoček za naše „zlatne“ košarkašice\nNovi Sad: Od ponedeljka zabrana saobraćaja u pešačkoj zoni na Trgu slobode\nMilena Mladenović 03/08/2020\nSutra se raspisuje javni poziv za subvencije za solarne panele\nŠkolski raspust od 21. decembra do 18. januara\nU četvrtak polufinale SP u futsalu\nVaterpolisti Crvene Zvezde saznali protivnike za kvalifikacioni turnir LŠ\nKFOR razmestio svoje jedinice na prelazima Jarinje i Brnjak\nDanas i sutra slobodan ulaz u muzeje, galerije, zoo vrtove, tvrđave


Šagolj: Zadovoljavajući odziv građana | Palelive.com\nPočetna Regija Istočno Sarajevo Šagolj: Zadovoljavajući odziv građana\nŠagolj: Zadovoljavajući odziv građana\nISTOČNO SARAJEVO – U Istočnom Novom Sarajevu danas se nastavlja vakcinacija građana protiv virusa korona bez zakazivanja, a na raspolaganju su vakcine “sinofarm” i “astra zeneka”, rekla je Srni rukovodilac Službe hitne medicinske pomoći u Doma zdravlja Istočno Sarajevo Marela Šagolj.\nOna kaže da je odziv građana na vakcinaciju zadovoljavajući, te da je juče dato 574 doza vakcina.\n“Danas je na raspolaganju oko 400 doza `sinofarma` i 200 `astra zeneke`, a dio je planiran i za revakcinaciju”, rekla je Šagoljeva i dodala da je sve odlično organizovano i da se ne prave gužve.\nOna je navela da su prvog dana vakcinacije bez zakazivanja to pravo iskoristili građani svih generacija.\n“Drago nam je da je tako i nadamo se da će vakcine biti obezbijeđene i u narednom periodu, kako bismo što prije vakcinisali većinu stanovništva koju pokriva naša zdravstvena ustanova, dakle, nekih 30.000”, dodala je Šagoljeva.\nOna je navela da je do sada vakcinisano oko 4.000, a revakcinisano oko 1.800 stanovnika.\n“Ipak, treba imati na umu da je određeni broj građana sa područja opština Istočno Novo Sarajevo i Istočna Ilidža vakcinisano u Srbiji i oni sa potvrdama o vakcinaciji trebalo da se jave kod porodičnog ljekara, kako bi se mogla kompletirati evidencija o ukupnom broju vakcinisanih”, pojasnila je Šagoljeva.\nOna je pozvala građane da se u što većem broju vakcinišu.\nGrađani bez najave mogu da se vakcinišu u fiskulturnoj sali Osnovne škole “Sveti Sava” u Istočnom Novom Sarajevu do 18.00 časova, a sa sobom treba da ponesu zdravstvenu knjižicu.\nPrethodni članakKеcmanović: Progon Srba Montgomеri pravda bizarnim tеorijama\nNaredni članakLopov uhapšen tokom krađe u vikendici


Sportske.net - Ataman: ''Hvala i navijačima Olimpijakosa, iako nisu ništa osvojili''\nTurski stručnjak presrećan posle još jednog velikog uspeha njegovog tima.\nTrener košarkaša Efesa Ergin Ataman rekao je večeras da su njegovi igrači ušli u istoriju turske i evropske košarke, nakon što su drugi put uzastopno osvojili titulu u Evroligi.\n"Neverovatan osećaj, ne želim da pričam previše o utakmici. Ponosan sam na igrače, ušli su u istoriju turske i evropske košarke. Zahvaljujem se Evroligi i Beogradu na sjajnoj organizaciji. Hvala i našim navijačima na podršci i hvala navijačima Olimpijakosa, iako nisu ništa osvojili", rekao je Ataman na konferenciji za medije.\nEfes je večeras postao prvak Evrope, pošto je u Beogradskoj areni pobedio Real Madrid sa 58:57.\n"Oba tima su igrala sjajnu odbranu u poslednjoj četvrtini, rešili smo problem sa skokom u napadu i na kraju smo uspeli da osvojio titulu", dodao je on.\n"Pre svega želim da čestitam saigračima, sjajno postignuće za nas. Ostao sam bez reči. Ne mogu da verujem da smo uspeli i presrećan sam. Nadam se da smo učinili naše navijače ponosnim", rekao je Micić.\nMicić je potom na pitanje kako uspeva da igra sjajno u završnici utakmica rekao da "pokušava da se snađe u trenutku, da čita igru i igra spontano".\n"Igrati u Beogradu i osvojiti sve ovo nemam šta da kažem. Mislio sam da je prethodni fajnal-for poslednji u Beogradu (2018.), ali hvala Bogu pružila se još jedna prilika i ovog puta sam izašao uspešniji", rekao je Micić.


Prodaja IMT-a za obnovu proizvodnje traktora u Srbiji - AgroSmart\nOn je za Radio-televiziju Srbije rekao da je indijskoj kompaniji TAFE prodat brend, intelektualna svojina, lokacija u Jarkovcu kod Sečnja, ali da lokacija na Novom Beogradu nije prodata i da ostaje u stečajnoj masi. „Dobro je što TAFE ima istu platformu kao što je imao i IMT, a to je platforma Ferguson-a. Mislim da smo na dobrom putu“, istakao je Nedimović.\nOn je kazao da će se sutra sastati sa predstavnicima TAFE-a, a da će sledeće nedelje u Jarkovac kod Sečnja doći indijski inženjeri. Kako je ocenio, TAFE je u Srbiji zbog potražnje traktora na prostoru cele Jugoistočne Evrope. „Tržište koje je Srbija otvorila je tržište Ruske federacije, imamo i poseban Sporazum o trgovini sa Turskom, mnogo je zemalja u igri, mnogo njih koje potražuju ovu vrstu robe“, istakao je Nedimović.\nGovoreći o mogućnosti otvaranja novih radnih mesta i stručnosti radne snage, Nedimović je rekao da je Srbija ranije bila poznata po proizvodnji mehanizacije namenjene poljoprivredi. „Postoji tradicija, postoje srednje stručne škole, imamo koncept novog dualnog obrazovanja što je jako važno“, ocenio je on.\nPrema njegovim rečima, pismo o namerama TAFE-a predvidja 800 radnih mesta i proizvodnju 5.000 traktora godišnje.\nBeogradska Industrija mašina i traktora (IMT) u stečaju prodata je indijskoj firmi TAFE po početnoj ceni od oko 66 miliona dinara. Ta firma, koja proizvodi traktore i druge poljoprivredne mašine, bila je jedini učesnik na aukciji, a ona je i višedecenijski partner IMT-a. Prodaja IMT-a je oglašena 1. marta, a depozit za učešće na aukciji bio je 26,4 miliona dinara. TAFE ima fabrike u Indiji, Kini i Turskoj, zapošljava 12.000 ljudi i ima godišnji promet od 2,5 milijardi dolara. Do sada je ta grupacija u Srbiji godišnje prodavala 300 do 400 traktora.


Zvanična odluka Evropskog suda od koje Uber može da dobije jaku migrenu\nEvropski sud pravde presudio je da američka kompanija Uber treba da podleže istim pravilima kao taksi kompanije, a ta odluka mogla bi da promeni njen način funkcionisanja širom Evrope.\nNajviši sud Evropske unije doneo je presudu na osnovu žalbe udruženja taksista Barselone koji su želeli da spreče rad Ubera u tom gradu, navodeći da njegovi vozači treba da imaju odobrenja i licence za taj posao, navodi AP, a prenosi Beta.\nU presudi se navodi da “Uberova delatnost povezivanja pojedinaca s neprofesionalnim vozačima spada u usluge u oblasti saobraćaja” i da članice EU “stoga mogu da propišu uslove za pružanje tih usluga”, navodi Blumberg.\nOdluka Evropskog suda pravde da uslužni servisi kao što je Uber moraju da budu označeni kao “usluge u oblasti saobraćaja” verovatno će uticati na takve tipove usluga u EU.\nNa osnovu sudskih procesa pokrenutih protiv Ubera, ta kompanija je do sada bila primorana da u više velikih evropskih zemalja obustavi rad takozvanog “Uberpopa” i pređe na “UberIks”, gde se od vozača zahteva da imaju licencu za taj posao.


Miljana Vranić , Zlatko Čonkaš\nPoslanici Skupštine Srbije juče su na vanrednom zasedanju počeli raspravu o predlogu zakona o utvrđivanju činjenica o statusu novorođene dece za koju se sumnja da su nestala iz porodilišta - poznatijeg kao Zakon o nestalim bebama. U isto vreme roditelji koji smatraju da su njihova deca nestala održali su protest jer su nezadovoljni sadržinom ovog zakona.\nNaime, u javnosti nazvan Zakon o nestalim bebama, nastao je po nalogu Suda za ljudska prava u Strazburu koji je 2013. odlučio da Srbija mora da isplati 10.000 evra majci Zorici Jovanović čija je tek rođena beba nestala iz državnog porodilišta u Ćupriji 1983.\nTa institucija navela je da je u tom slučaju došlo do povrede prava na poštovanje porodičnog života jer slučaj nije rasvetljen i naložila je Republici Srbiji da donese zakon kojim bi se rešio problem dece nestale na rođenju.\nZakon kaže da će se dokazi o sudbini novorođenčadi za koju se sumnja da su nestala, izvoditi u sudskom postupku, pred četiri viša suda (Beograd, Niš, Novi Sad i Kragujevac) te da će u okviru MUP biti određeni posebno obučeni policijski službenici, koji će obavljati istragu po zahtevu suda.\nOvim zakonom propisano je da pravo da podnese predlog sudu ima roditelj nestalog deteta, a ako roditelji nisu živi, brat, sestra, deda ili baba.\nSa jučerašnjeg protesta roditelja koji sumnjaju da su im deca ukradena iz porodilišta\nZa podnošenje predloga, ali samo kada to čini roditelj, neophodno je da se ranije obraćao državnim organima ili porodilištu.\nAko nije moguće utvrditi činjenice, roditeljima 10.000 dinara\nPredlagač je oslobođen plaćanja sudske takse i može dobiti besplatnu pravnu pomoć.\nUkoliko prihvati predlog, sud rešenjem utvrđuje šta se sa detetom desilo - da li je umrlo i kako, ili je živo, a ako to ne može da utvrdi, konstatuje se da nije moguće utvrditi status i nakon toga pravo na naknadu do 10.000 evra dobijaju svi roditelji i srodnici ukoliko je sud usvojio predlog.\nNajviše polemika u javnosti izazvao je upravo član 22. pomenutog akta u kome stoji da će se ukoliko sud donese “rešenje kojim konstatuje da ne može da se utvrdi status nestalog novorođenog deteta” dosuditi novčana naknada roditeljima.\nUpravo zato je i ispred Narodne skupštine Beogradska grupa roditelja nestalih beba održala protest. Uz kašnjenje od sedam godina ovaj predlog zakona u Skupštini našao se bez javne rasprave i usvojenih mišljenja i predloga roditelja koji smatraju da je sam zakon napravljen samo zato što je to tražio Strazbur.\n- Ovaj zakon ne valja jer će samo formalno da ispuni presudu Evropskog suda, takođe zbog toga što nije imao javnu raspravu. Ne valja ni to što nema istrage sa posebnim ovlašćenjima gde će se saznati istina svakog pojedinca i svakog roditelja o tome gde mu je dete i šta se sa njim dogodilo. Suštinski, po ovom zakonu nikada nećemo doći do istine - rekla je predsednica udruženja Beogradske grupe Mirjana Novokmet.\nOni su više puta istakli da njih novac ne zanima, već da žele da se sazna istina o tome gde su njihova deca.\n"Savest mi ne bi bila mirna da nisam tražila ISTINU O SVOM SINU" Ispovest majke kojoj je BEBA NESTALA PO ROĐENJU i o čijoj borbi je snimljen film\nStavove roditelja zastupala je i narodna poslanica i kopredsednica Stranke moderne Srbije Tatjana Macura, koja je izjavila da poslanička grupa te stranke neće podržati ovaj zakon. Poslanica Demokratske stranke (DS) u Skupštini Srbije Aleksandra Jerkov pozvala je svoje kolege da ne podrže predlog zakona o nestalim bebama.\nStefanović: Tužilaštva će moći da nastave sa gonjenjem osumnjičenih\nMinistar unutrašnjih poslova Nebojša Stefanović izjavio je za Tanjug da su MUP i Ministarstvo pravde usaglasili stav po kojem će, kako smatraju, tužilaštva moći da nastave sa gonjenjem osumnjičenih za potencijalnu krađu dece, jer kako su ocenili, reč je o krivičnom delu koje nije svršeno.\nKako je objasnio, tužilaštva će moći da nastave sa istragama, jer je reč o krivičnom delima koja nisu svršena i još traju.\nOvo je, inače, stav oko kojeg su se danas usaglasila dva ministarstva i predstavlja jedan od mehanizama koji tužilaštva i policija mogu da primenjuju da se dođe do istine i pravde, a nije u suprotnosti sa Krivičnim zakonikom.\nStefanović je rekao i da je veoma važno, i uveren je da će i Republičko javno tužilaštvo, koje je krovna institucija u istrazi, na sličan ili isti način videti mogućnost i nastaviti sa gonjenjem svih onih koji se optužuju i osumnjičeni su za ovakvu vrstu krivičnih dela.\nSuština je, kaže, da se pruži pravda roditeljima čija su deca na takav način nestala i da se vrati poverenje u pravni sistem.\nNijedna istraga o krađi beba neće biti obustavljena\nNa pitanje da li to znači da istraga neće biti prekinuta predloženim zakonskim rešenjem, Stefanović je kazao da i danas traju određene istrage.\n"Nijedna istraga neće biti obustavljena i uveren sam da će tužilaštva moći da gone svakog i u svakom slučaju u kome postoji sumnja da je dete nestalo, kao i da se istraži rad svih institucija koje su bile dužne da čuvaju određene podatke koji se odnose na svako dete koje je rođeno u ovoj zemlji", naveo je Stefanović.\nOn je primetio da u prethodnih 30-40 godina, očigledno, nije bilo dovoljno volje onih koji su danas glasni da se uspostavi efikasan mehanizam kojim će deca biti tražena i pronađena, kao ni volje da se bilo šta preduzme da se pomogne porodicama da dođu do istine i pravde.\n"Ne kažem da će ova borba biti laka, jer je negde prošlo više decenija od mogućeg učinjenog krivičnog dela, ali postoje mehanizmi i pored svih stvari koje radimo da pomognemo roditeljima", poručio je Stefanović.\nPOSTEKOLOGIJA DRAGANA JOVANOVIĆA "Korona je velika prevara, a moj Alek PINOKIO"


Sastanak Hollande-Cameron: Zajedno do pobjede nad IDIL-om - Klix.ba\nSastanak Hollande-Cameron: Zajedno do pobjede nad IDIL-om\n23.11.2015. u 12:57\nBritanski premijer David Cameron najavio je da će britanski parlament ove sedmice glasati o odobrenju uključivanja u zračne operacije protiv terorista IDIL-a u Siriji i dodao da je Francuskoj predložio da joj otvori i zračnu bazu Aktorini na Kipru koju bi koristili za te operacije.\nFrancuski predsjednik Francois Hollande je u Jelisejskoj palati primio britanskog premijera Camerona, a prethodno su zajedno posjetili parisku koncertnu dvoranu Bataclan u kojoj su teroristi 13. novembra ubili 89 osoba i odali počast svim žrtvama terorizma.\nNa zajedničkoj konferenciji za novinare nakon sastanka sa Cameronom, prvi čovjek Francuske Hollande je istakao da se kontrole granica Evropske unije moraju pojačati i ne dozvoliti prelazak terorista preko granica Schengena.\nHollande je kazao da će zračni udari na uporišta IDIL-a u Siriji biti intenzivirani narednih dana kako bi se nanijeli što veći gubici na strani terorista. On je također izrazio zadovoljstvo zajedničkom saradnjom u borbi protiv terorizma između zvaničnih Pariza i Londona.\nIstičući da je i Velika Britanija shvatila neophodnost zračnih udara na uporišta IDIL-a u Siriji, Cameron je kazao da će parlament Velike Britanije još ove sedmice glasati o odluci kojom se odobrava i uključivanje britanskih zračnih snaga u operacije u Siriji.\n"Podržavamo i Francusku u njenim zračnim operacijama u Siriji i ponudili smo da joj otvorimo vojnu zračnu bazu Aktorini na Kipru", kazao je Cameron.\nVelika Britanija kao članica međunarodne koalicije za borbu protiv ISIS-a do sada je bila uključena isključivo u napade na uporišta terorista u Iraku, a za uključivanje u zračne operacije u Siriji je neophodno odobrenje nacionalnog parlamenta.\nU terorističkom napadu 13. novembra u Parizu poginulo je 130, a ranjena 351 osoba. Napad je izveden na šest različitih lokacija, a tom prilikom poginulo je i sedam napadača. Odgovornost za napad preuzela je teroristička organizacija IDIL.\nDavid Cameron Francois Hollande IDIL


Kilometarske kolone na ulazu u Srbiju: Strani državljani došli po vakcinu\nKolone vozila čekaju na graničnim prelazima da uđu u Srbiju zbog početka besplatne vakcinacije stranih državljana u Beogradu tokom vikenda.\nNajveća gužva je na prelazima sa Bosnom i Hercegovinom.\nZa vikend počinje vakcinacija stranih državljana koja će se odvijati u Beogradu i u Novom Sad.\nNa portalu E-uprave navedeno je da interesovanje za vakcinisanje protiv kovid-19 pored državaljana Republike Srbije mogu da iskažu i strani državljani sa i bez boravka u Srbiji.\n“Hvala ti moj Beograde od srca”\n“Hvala ti moj Beograde od srca, jer si dao šansu mojoj majci i sestri da se vakcinišu, samim tim i šansu za boljim životom. A tebi “BiH politiko”, da vas pojedinačno ne nabrajam jer niste ni to zaslužili diči se i dalje svojim idiotizmom i neznanjem”, napisao je čuveni bivši kapiten reprezentacije Bosne i Hercegovine Sergej Barbarez.\n← ISPLATI SE BITI POLJOPRIVREDNIK: Dug je spisak pomoćnih objekata na koje nema poreza i nema nikakve naplate\nOVO SE DUGO ČEKALO: Ivana Španović SAOPŠTILA najlepšu moguću vest! →\nOdgovor Kremlja na sankcije: Putin poslao oštru poruku Zapadu


JAVNI POZIV ZA UČEŠĆE NA MEĐUNARODNOM SAJMU „HANNOVER MESSE“ 2019\n"SUBCONTRACTOR CONNECT 2019“ - B2B ...\nPoslovni susreti na Business Internationalisation ...\nB2B SASTANCI "MEET4BUSINESS ...\nPRVI PROIZVOD IZ DM INKUBATORA ...\nZapočeta priprema malih i ...\nStrateške investicione prilike za ...\nPoslovni susreti „HYGIENALIA-PULIRE 2019“\nOtvorena fabrika ZF\nBEOGRAD - 26. decembar, 2018 godine - Razvojna agencija Srbije, u saradnji sa Privrednom komorom Srbije, organizuje nastup domaćih firmi na predstojećem međunarodnom sajmu tehnike „HANNOVER MESSE“ koji će se održati u Hanoveru, Nemačka, u periodu od 01. do 05. aprila 2019. godine.\n„HANNOVER MESSE“ se održava više od 60 godina u sajamskom prostoru „Hannover Messe“ i predstavlja vodeći tehnološki sajam na tržištu Evrope. U 2018. godini na sajmu je učestvovalo više od 6.500, a sajam je posetilo preko 220.000 posetilaca.\nNastup na međunarodnom sajmu omogućava izlagačima da predstave svoje proizvode i plasiraju ih na nova tržišta, kao i da pospeše postojeće i steknu nove poslovne kontakte. Nijedan drugi sajam ne prikazuje sve elemente u industrijskom lancu vrednosti na tako sveobuhvatan i detaljan način, te su srpske kompanije u prilici da prikažu svoje pojedinačne snage, ali i da učestvuju u interdisciplinarnoj razmeni znanja.\nNa sajmu „HANNOVER MESSE“ 2019. godine Srbija će se predstaviti sa svojim proizvodima u hali 4 na nacionalnom štandu površine 100 m². Hala 4 je specijalizovana u oblasti: kovanja, obrade metala plastičnom deformacijom, mašinske obrade metala, kao i sistema i podsklopova.\nViše informacija o sajmu možete pronaći u priloženim dokumentima, kao i na internet prezentaciji Razvojne agencije Srbije www.ras.gov.rs i Privredne komore Srbije www.pks.rs.\nObrazac 1 - Poziv za učešće na sajmu\nObrazac 3 - Menično ovlašćenje\nUputstvo za sprovođenje programa internacionalizacije


Uštede u budžetu upola manje od planiranih\nBeta\t 8. decembra 2015. 13:10\nFiskalni savet je danas upozorio da je teško ostvarivo planirano trajno umanjenje budžetskog deficita od 0,75 odsto BDP, jer kasni smanjenje broja zaposlenih u javnom sektoru i restruktuiranje državnih preduzeća.\nPredsednik Fiskalnog saveta Pavle Petrović rekao je na konferenciji za novinare da će verovatno uštede u budžetu iduće godine biti upola manje od planiranih 0,75 odsto BDP.\nČlan Fiskalnog saveta Vladimir Vučković je rekao da je budžet za 2016. godinu manje transparentan od prošlogodišnjeg, jer nisu poznate obaveze prema stranim invesitiorima, kao i struktura državnih garancija koje će biti aktivirane.\n“Velika je šteta što je napravljen korak unazad. U predlogu budžeta za 2016. koji je dostavljen Skupštini od 1.500 strana bilo je mesta za sve i svašta, ali ne i za ono što je najvažnije”, rekao je Vučković.\nOn je rekao da su za nove investicije planirani podsticaji od 3,5 milijardi dinara, što je upola manje nego u 2015, ali se promenom Zakona o budžetskom sistemu otvaraju vrata za nekontrolisano preuzimanje obaveza.


Stižu snimci i fotografije iz Breše, šta o skandalu pišu italijanski mediji? Baloteli i Nemanja Nikolić oči u oči... - Sportske.net\nStižu snimci i fotografije iz Breše, šta o skandalu pišu italijanski mediji? Baloteli i Nemanja Nikolić oči u oči...\nSve je počelo od Lalatovićevog isključenja, nastavljeno albanskim provokacijama...\nPREKID u Breši - Crveni karton Lalatoviću, albanske zastave u publici, Baloteli ''svirao kraj''!?FSS napunio kasu, stigle kazne Partizanu, Zvezdi, Vojvodini i Inđiji!Skandal potresa srpski fudbal, zbog komentarisanja suđenja dobio pretnje, uključena policija!Tumba uputio poziv i fudbaleru Vojvodine!U Partizanu bio višak, sada je najbolji u 11. kolu Linglong Superlige Srbije!\nVest koja je ovog popodneva snažno odjeknula i u Srbiji i u Italiji, jeste prekid prijateljske utakmice između Breše i Vojvodine početkom drugog poluvremena, pri rezultatu 2:1 za domaćina.\nU priloženpj vesti su prve konkretnije informacije o tome šta se zapravo dogodilo, a odmah zatim pojavile su se i fotografije i snimci sa lica mesta.\nPortal 021.rs je na svom YouTube kanalu objavio snimke kada fudbaleri Vojvodine napuštaju teren posle isključenja svog trenera Nenada Lalatovića, kao i detalje s početka drugog poluvremena kada je došlo do provokacija od strane nekolicine albanskih navijača sa zastavama Albanije, što je izazvalo upad na teren nekoliko navijača Vojvodine.\nItalijanski mediji prenose slične detalje, a lokalni portal ''Giornale di Brescia' objavio je i nekoliko fotografija sa lica mesta, na kojima se, između ostalog, vidi i upad navijača na teren, a na portalu ''Corriere della Sera' i ''bliski susret'' Marija Balotelija i Nemanje Nikolića.\nIpak, u tamošnjim medijima se ističe i da je Baloteli bio jedan od onih koji su smirivali situaciju u prvom poluvremenu posle Lalatovićevog isključenja, ali je početkom drugog poluvremena očigledno i njemu 'pukao film', pa posle njegovog odbijanja da nastavi meč, sudija je označio kraj meča.


26.12.2020. / 9:00\nBEOGRAD – Energetičar Miloš Zdravković izjavio je povodom puštanja probnog gasa kroz cijevi “Turskog toka” položene u Srbiji da su brojni benefiti od tog gasovoda, ali da je najveći energetska stabilnost Srbije.\n“To je dvosmerni gasovod kojim gas može da se kreće iz pravca Bugarske ka Mađarskoj i obrnuto. To je važno zbog energetske bezbednosti, ne samo naše države, već umrežavanja celog regiona zapadnog Balkana sa gasnim instalacijama“, rekao je Zdravković.\nOn je ukazao da cijeli gasovod “Turski tok” na teritoriji Srbije još nije izgrađen, ali da, ako je suditi po tempu dosadašnjih radova, to ne treba da brine.\n“Na teritoriji Srbije ostalo je da se uradi još jedna kompresorska stanica. Ona će sigurno biti završena do juna, a potrebno je da se završe i dve takve stanice na teritoriji Bugarske. Međutim, pritisak gasa u cevima koje su položene na trasi `Turskog toka` je dovoljno veliki da gas može da prođe iz Bugarske ka Srbiji i da u Pančevu već može da se koristi za potrebe gasne elektrane, odnosno za pravljenje struje i toplotne energije“, rekao je Zdravković za “Sputnjik”.\nOn je dodao da preostaje i obiman posao na gasifikaciji zemlje u punom kapacitetu, te da će Srbija i Bugarska moći da koriste gas, ali i da zarađuju više od “Turskog toka” kada budu završene kompresorske stanice.\nPrema njegovim riječima, tada će “Gasprom” ovom rutom moći da izvozi gas i na teritoriju Republike Srpske, odnosno Federacije BiH i ka Mađarskoj.\nOn je naveo da je predviđeno da u bliskoj budućnosti u Srbiji bude izgrađeno još pet gasnih elektrana i objasnio da su to zapravo elektrane-toplane, koje će biti podignute uz najveće industrijske centre Srbije.\n“U Pančevu će se proizvoditi četiri odsto struje ukupno proizvedene u Srbiji, uz to će se snabdevati toplotnom energijom rafinerija i svi njeni pogoni. Sa punim kapacitetom `Turskog toka` to će biti moguće uraditi u blizini Beograda, Novog Sada, Niša i Kragujevca. Kada se proizvodi struja, nusproizvod je toplotna energija koja se koristi uz velike industrijske, odnosno, poslovno-stambene centre“, objasnio je Zdravković.\nPredsjednik Srbije Aleksandar Vučić izjavio je da je probni gas već prošao kroz “Turski tok” u Srbiju i da će u srijedu, 30. decembra, zvanično biti pušten u rad novi gasovod od Bugarske do Mađarske granice. Srna\nKomentari na članak: Brojni benefiti “Turskog toka”\n16.01.2021 u 15:57\nDa razbucamo #fakenews.\nTurski tok ide od Rusije do Turske po dnu Crnog Mora, i završava kod kompresorskih stanica na evropskom dijelu Turske.\nTurski tok ne prolazi kroz Bugarsku, Srbiju, Mađarsku, Bosnu i Hercegovinu!\nSrbija sada ima dvije gasne konekcije sa Bugarskom. Stariju preko Niša u vlasništvu Srbijagasa, i noviju preko Zaječara u vlasništvu Srbijagasa i Gazproma. Bugarska/Bulgartransgaz preko obe konekcije može da izveze gas Srbiji od različitih izvora (Rusija, Azerbejdžan, Kipar, LNG terminali u Grčkoj). Laž je srpskih političara i energetskih analitičara da ovim rutama može da se distribuiše samo ruski (Gazprom) gas. Bulgartransgaz ima sve mogućnosti (tehničke, pravne, političke) da do granica Srbije dopremi gas koji nije iz Rusije.


Pravila o zaštiti privatnosti – Hostel Flor de Maria, zvanični veb sajt | Hosteli u gradu Sao Paulo\nOva Izjava o zaštiti privatnosti se odnosi na veb sajt www.hostelflordemaria.com.br koji je u vlasništvu i kojim upravlja objekat Hostel Flor de Maria. Izjava o zaštiti privatnosti opisuje način na koji prikupljamo i koristimo lične podatke koje unesete na našem veb sajtu: www.hostelflordemaria.com.br. Takođe objašnjava opcije koje su vam dostupne u pogledu naše upotrebe vaših ličnih podataka i kako možete da pristupite tim podacima i da ih ažurirate.\nUkoliko ne želite da dozvolite obradu podataka kao što je opisano u stavkama C-F, a nije vam direktno dostupna ova opcija (na primer, u podešavanjima naloga), kontaktirajte objekat na reservas@hostelflordemaria.com.br .\nOslanjamo se na to da ćete se pobrinuti da svi vaši lični podaci budu potpuni, tačni i aktuelni. Molimo vas da nas što pre obavestite o bilo kakvim promenama ili greškama u vezi sa vašim ličnim podacima na reservas@hostelflordemaria.com.br . Vaš zahtev ćemo obraditi u skladu sa važećim zakonom.\nUkoliko imate pitanja ili nedoumice u vezi sa načinom na koji obrađujemo vaše lične podatke, ili ako želite da primenite svoja prava u skladu sa ovim obaveštenjem, možete slobodno da nas kontaktirate na reservas@hostelflordemaria.com.br . Takođe, svoja pitanja i nedoumice možete da uputite lokalnim organima za zaštitu podataka.


"Ocena kreditnog rejtinga rezultat je visokog BDP-a po glavi stanovnika, optimističnih izgleda za pristupanje Evropskoj uniji, kao i snažnog investicionog trenda sa naglaskom na strana direktna ulaganja. U novom Izveštaju kreditne agencije Moody's pozdravljeni su značajni investicioni projekti koji se realizuju u sektorima saobraćaja, turizma i energetike", navode iz ovog resora.\nevri, evro, novac\nDodatno, kreditni rejting B1, uz pozitivne izglede, opravdava i snažan srednjoročni potencijal rasta, koji je podržan implementacijom adekvatnih strukturnih reformi, kao i realizacijom Vladinih efektivnih mera koje doprinose jačanju fiskalne pozicije Crne Gore. Pored toga, prepoznate su konkretne aktivnosti Vlade kojima su umanjeni srednjoročni rizici refinansiranja u Crnoj Gori.\n"Glavni pokretači rasta evidentni su u sektoru građevinarstva, saobraćaja, turizma i energetike. Rast je podstaknut i javnim investicijama, pre svega izgradnjom prioritetne deonice autoputa Bar- Boljare. S druge strane, značajan doprinos rastu dala je i potrošnja domaćinstava podstaknuta rekordnom turističkom sezonom i pozitivnim kretanjima na tržištu rada, gde je u drugom kvartalu 2019. godine stopa nezaposlenosti bila na istorijski niskom nivou od 14,3 odsto", naglasili su oni.\nU Izveštaju se navodi da će 2019. biti još jedna rekordna godina u sektoru turizma, u skladu sa rastom dolazaka za period januar-avgust od 17,2 i noćenja od 9,2 odsto turista, u odnosu na isti period prethodne godine.\n"Na kraju, pohvaljene su pravne i administrativne reforme koje se realizuju, pogotovo u kontekstu ulaska u Evropsku uniju, što predstavlja dalji podsticaj za unapređenje vladavine prava uz kontinuirano jačanje kapaciteta institucija u narednim godinama", zaključuju iz ovog resora.


Narodno pozorište iz Tuzle izvelo predstavu 'Budala na večeri\nSrijeda, 06 Decembar 2017 21:21\nPredstava "Budala na večeri" režisera Midhana Kušljugića odigrana je večeras u Kulturnom centru Istočno Novo Sarajevo, u okviru Festivala malih scena i monodrame koji se održava u Istočnom Sarajevu.\nGlumci JU Narodnog pozorišta "Francis Veber" iz Tuzle, Milenko Iliktarević, Edis Žilić, Elvis Jahić, Ivana Perkunić Mešalić, Željka Marnić, Siniša Udovičić i Midhad Kušljugić su priredili publici izvanrednu predstavu.\nRežiser, ujedno i glumac, Midhan Kušljugić rekao je za Sarajevo-RS da su ovu predstavu igrali od Mostara do Brčkog, Bijeljine, Doboja, a večeras su stigli i u Istočno Sarajevo.\nOn je dodao da je predstava naišla na odličan prijem kod publike.\nTokom sutrašnjeg dana, u okviru Festivala, od 17:00 održaće se promocija romana "Vojnik ničije vojske" autora Ilije Gajice, u 19:00 monodrama "Dr. Feler" taetra "Slavija" iz Beograda i u 20:30 predstava "Koštana" režisera Bora Stankovića takodje u izvedbi teatra "Slavija" iz Beograda.\nPosljednja izmjena Srijeda, 06 Decembar 2017 22:01\nViše iz kategorije: « Izveden autorski projekat ''Sudnica'' u Istočnom Sarajevu Hari Poter dogodine i u pozorištu »


Tags: alternativne sankcije - Dešavanja\nTags: alternativne sankcije\nPrimena alternativnih sankcija smanjiće opterećenje zatvorskih ustanova\nBeograd, 29. maj 2009. godine – Državni sekretar Ministarstva pravde Vlade Republike Srbije Slobodan Homen izjavio je danas da bi za mesec dana u skupštinskoj proceduri trebalo da se nađe set od sedam zakona koji će potpuno regulisati oblast krivičnog zakonodavstva.\nCategories: Uncategorized, Pravosuđe, Srbija, 02. Pravosuđe Srbija Tags: alternativne sankcije\n29/05/09 01:33:33 am,\nPočinje sprovođenje alternativnih sankcija\nPoverenička služba za sprovođenje alternativnih sankcija počeće da radi u petak, otvaranjem prve kancelariju Odeljenja za tretman i alternativne sankcije Uprave za izvršenje zavodskih sankcija Ministarstva pravde.\nCategories: Uncategorized Tags: alternativne sankcije\n12/11/08 10:13:00 pm,\nOsuđeni nemaju gde da izdržavaju kaznu\nViše od 6.500 osuđenika na slobodi zbog preopterećenja zatvora\nOsuđenici na alternativne sankcije još ne mogu da odu na izdržavanje kazne prevashodno zato što ne postoje sklopljeni ugovori između Ministarstva pravde i javnih preduzeća u kojima bi osuđeni trebalo da služe kazne, saznaje Danas.\nCategories: Pravosuđe Tags: alternativne sankcije\n24/10/08 11:31:00 pm,\nSvi oni kojima sud izrekne kaznu zatvora do tri godine, a mlađi su od 25 godina i prvi put su osuđeni, od 1. septembra, moći će da izbegnu odlazak iza rešetaka. Uz pristanak osuđenog, naime, zatvorska kazna koju je izreklo sudsko veće, moći će da bude zamenjena kaznom rada u javnom interesu, a izvršenje izrečene sankcije pratiće Poverenička služba Uprave za izvršenje zavodskih sankcija Ministarstva pravde.\n25/07/08 12:19:00 pm,\nWHERE hit_datetime > '2019-01-22 03:10:44'\nAND hit_uri = '/new/b2/blogs/blog5.php/tag/alternativne+sankcije'


Od 1.maja tržni centri u RS-u počinju s radom » pressing.ba\nOd 1.maja tržni centri u RS-u počinju s radom\nRepublički štab za vanredne situacije u Republici Srpskoj ublažio je određene mjere uvedene tokom vanrednog stanja. Kako je na press konferenciji pojasnio predsjednik Vlade Radovan Višković, riječ je o korekcijama odluka koje su bile na snazi do 27. aprila a koje su produžene do 11. maja.\n27.04.2020 u 17:37\nPrema korekcijama, od sutra će osobe starije od 65 godina moći boraviti vani svaki radni dan od 7 do 10. Šalter sale i matične službe u opštinama moći će raditi u vremenu od 7 do 15 časova. Omogućena je šalterska prodaja hrane i pića. Uslužne radnje, automehančari, vulkanizeri mogu početi sa radom od 7 do 19 časova.\nMogu početi sa radom i radnje sa informatičkom opremom, saloni namještaja, muzeji, bibliotetke, druge zanatsko-preduzetničke radnje, osim frizerskih i kozmetičkih salona, kao i trgovine neprehrambenom robom kao zasebni objekti.\nOvdje ne spadaju trgovine koje se nalaze u tržnim centrima koje će moći raditi tek od 1. maja. “Od 1. maja ćemo omogućiti rad tržnim centrima ali biće zabranjeno poslovanje igraonica, kafića i bioskopa”, kazao je Višković. Ukidanje vanrednog stanja Od 1. maja počinje sa radom i stočna pijaca, a posljednji u redu za otvaranje su kafići, hoteli i ugostiteljstvo. O njihovom početku rada praviće se analize u narednom periodu, kazao je Višković i dodao da u ovu grupu spadaju i frizerski i kozmetički saloni.\nVišković je najavio da će Vlada Vlada RS, ukoliko situacija bude u skladu sa očekivanjima, tražiti i predložiti ukidanje vanrednog stanja u RS poslije 10. maja.


U Vipu zadovoljni prvim reakcijama korisnika na prenosivost broja U Vipu zadovoljni prvim reakcijama korisnika na prenosivost broja – Personal magazin\nU Vipovim prodajnim centrima juče su se desetine građana interesovale za proceduru prenosa broja i za aktuelnu ponudu ovog operatera u slučaju prelaska na Vipovu mrežu. Realizacija prvih zahteva za…\nU Vipovim prodajnim centrima juče su se desetine građana interesovale za proceduru prenosa broja i za aktuelnu ponudu ovog operatera u slučaju prelaska na Vipovu mrežu. Realizacija prvih zahteva za prenos broja je pokazala da dobro funkcionišu sve tehničke veze između operatera i sa Centralnom bazom podataka u Republičkoj agenciji za telekomunikacije.\nKorisnici navode da im je do sada glavnu prepreku za promenu mobilnog operatera predstavljala nemogućnost da zadrže postojeći broj telefona koji već duže vreme koriste i da tek sada mogu ravnopravno da razmotre sve opcije. Mnogi kao razlog za dolazak u Vip navode odličan izbor mobilnih telefona, konkurentne postpaid pakete i neograničeni najbrži mobilni internet u zemlji.\n“Pošto je prenos broja sasvim nova usluga, teško je u ovom trenutku proceniti kakvu bi promenu ona mogla da donese na tržištu Srbije. Verujemo da će činjenica da mogu da zadrže broj uticati na postpejd i biznis korisnike da se lakše odluče za promenu operatera”, kaže Petra Štangl, članica Upravnog odbora i navodi da je evropski prosek oko 10% prenetih brojeva.\nGospođa Štangl napominje da se Vip četiri godine zalaže za uvođenje usluge prenosa broja jer smatra da je ona u interesu svih učesnika u procesu.\n“Mislim da će uvođenje ove usluge uticati na sve operatere da bolje posluju jer će morati više da se trude da zadrže postojeće i pridobiju nove korisnike, a korisnici će moći da pređu na mrežu koja nudi najbolje usluge i cene. U Vipu imamo visokokvalitetnu mrežu, odličnu ponudu za sve segmente korisnika, obučene i ljubazne prodavce. Ako korisnici na osnovu toga donose odluku, verujem da smo pravi izbor”, ističe članica Upravnog odbora Vipa.\nU Vipu zadovoljni prvim reakcijama korisnika na prenosivost broja was last modified: July 3rd, 2011 by Redakcija\nprenosivost brojaVipVIP mobile


Amazon već testira plaćanje dlanom - Vijesti.me\nZABORAVITE I KEŠ I KARTICE\nAmazon već testira plaćanje dlanom\nSada izgleda da gigant e-trgovine želi da uđe i u platnu industriju, i da testira sistem kodnog naziva “Orville“ Edit\n2220 pregleda 1 komentar(a)\nVijesti online 8. septembar 2019, 17:58\nZaboravite na Epl i njegovu kreditnu karticu o kojoj svi ovih dana govore. Ovaj novi način plaćanja koji je upravo najavljen od kompanije Amazon, od vas će tražiti da imate samo jedno - ruku, tačnije dlan.\nJoš otkako postoji, Amazon je prvo poremetio tržište maloprodaje, time što je bila jedna od prvih koja je ponudila online kupovinu. U novije vrijeme kompanija je takođe pokušala da poremeti industriju supermarketa svojim prodavnicama Amazon Go, u kojima ne postoje kase, već samo senzori koji detektuju šta ste uzeli i naplaćuju prilikom izlaska preko Amazon naloga kupca na mobilnom telefonu.\nSada izgleda da gigant e-trgovine želi da uđe i u platnu industriju, i da testira sistem kodnog naziva “Orville“ za skeniranje dlana koji će eliminisati potrebu za plaćanjem u gotovini ili kreditnom karticom.\nMediji prenose da kompanija koristi svoje zaposlene u Njujorku za testiranje, instalirajući sistem na automatima za prodaju čipsa, gaziranih pića i punjača za telefon.\nZa razliku od većine biometrijskih sistema koji zahtijevaju da dodirnete površinu skenera, kod Amazonove verzije ove tehnologije nije potrebno da fizički dodirnete bilo koji uređaj. Kompanija koristi tehnologiju računarskog vida i geometriju za prepoznavanje veličine i oblika vaše šake prije skidanja novca sa kreditne kartice koju imate i koju ste prethodno povezali sa Amazon nalogom.\nU kompaniji se nadaju da će već početkom sljedeće godine predstaviti tehnologiju u nekoliko svojih prodavnica Whole Foods, odakle će se dalje širiti.\nOsnivač Amazona je američki preduzetnik Džef Bezos, ujedno i najbogatiji čovjek na svijetu, po Forbesu.\nNjegovo se bogatstvo procjenjuje na 117,3 milijarde dolara.


PREDLOG ZAKONA O UTVRĐIVANJU ČINJENICA O STATUSU NOVOROĐENE DECE ZA KOJU SE SUMNJA DA SU NESTALA IZ PORODILIŠTA U REPUBLICI SRBIJI: Beogradska grupa roditelja traži povlačenje Predloga zakona iz procedure, te izradu novog zakonskog rešenja\nPredstavnici Beogradske grupe roditelja zatražili su hitan sastanak sa predsednikom Odbora želeći da na ovaj način apeluju na poslanike i na javnost da se Predlog zakona povuče iz procedure.\nMirjana Novokmet, predstavnica Beogradske grupe roditelja istakla je da u Predlogu zakona postoji mnogo nedostataka. "Samo minorni i marginalni predlozi, koje smo davali Ministarstvu pravde su usvojeni, što nama koji smo pogođeni ovim pitanjem uopšte ne ide u prilog", rekla je Novokmet.\n"Svi rokovi za donošenje ovog zakona su probijeni, nije nam teško sa sačekamo još nekoliko meseci da se izradi zakon koji bi služio svrsi, a svesni smo da Komitet ministara Saveta Evrope u Strazburu vrši pritisak da se ovaj zakon donese", rekli su iz Beogradske grupe roditelja.\n"Suština ovog Predloga zakona se svodi na to da se roditeljima daju nadoknade za nestalu decu, što je nedopustivo, a ne da se povede istraga o tome šta se sa decom dogodilo, i na kraju gde su sahranjena, ako više nisu među živima", navela je Mirjana Novokmet.\n"Vidim da ste nezadovoljni celokupnim Predlogom zakona, mi iako nismo nadležni Odbor za ovo pitanje, ovaj Predlog zakona se tiče i nas, jer je pravo na život osnovno pravo svakog čoveka", naveo je Omerović.\nTakođe, Omerović je dodao da će poslati dopis predsednici Vlade Ani Brnabić i ministarki pravde Neli Kuburović o sastanku. Omerović je naveo i mogućnost organizovanja okruglog stola, kao i mogućnost predviđenu Poslovnikom Narodne skupštine("Sl. glasnik RS", br. 20/2012 - prečišćen tekst), u smislu organizovanja zajedničke sednice sa Odborom za prava deteta, kako bi se predlozi Beogradske grupe roditelja uzeli u obzir.


BORUSIJA DORTMUND U PROBLEMU: Rojs i Alkaser ne igraju protiv Intera | Novosti.RS\n22. 10. 2019. u 14:35\nFudbaleri Borusije iz Dortmunda Marko Rojs i Pako Alkaser propustiće predstojeću utakmicu sa Interom u Ligi šampiona, preneli su danas italijanski mediji.\nAlkaser pauzira nekoliko nedelja zbog povrede ahilove tetive, a Rojs je dobio grip.\nZa sastav će konkurisati golman Roman Burki, koji je imao problema sa kolenom, kao i Džejdon Sančo, koji se kasnije vratio u tim posle obaveza u reprezentaciji Engleske.\nUtakmica Intera i Borusije Dortmund igra se u sredu od 21 sat u Milanu.\nNa tabeli Grupe F Dortmund i Barselona imaju po četiri boda, a po jedan bod imaju Inter i Slavija Prag.


"Nije predstavljen nikakav cjeloviti paket" - Klix.ba\n"Nije predstavljen nikakav cjeloviti paket"\n16.11.2009. u 21:11\nDanas nije predstavljen nikakav cjeloviti paket, kazao je predsjednik Socijaldemokratske partije (SDP) BiH Zlatko Lagumdžija večeras nakon razgovora s pomoćnikom zamjenika državnog sekretara SAD-a Stuartom Jonesom.\n„Razgovarali smo o tome kakva je politička klima u BiH, šta možemo očekivati u narednih nekoliko sedmica od pojedinih političkih aktera u BiH i na kraju smo razgovaralo o samoj sadržini mogućeg paketa“, dodao je on.\nS obzirom na to da im nije ponuđen nikakav konkretan paket koji su očekivali, predstavnici SDP-a su iskoristiti današnji sastanak da vrlo jasno preciziraju koje su pozicije te partije i na šta SDP može da pristane i da podrži „i da slobodno kaže ovo je dobro za zemlju“.\n„Vrlo jasno smo rekli, ukoliko se može napraviti jedan 'paket plus' koji znači jačanje funkcionalne države BiH koja će biti u stanju, ne da joj neko kao sadaku da kandidatski status, nego koja će biti u stanju da ispunjava obaveze da postane punopravna članica, da smo mi spremni tako nešto podržati“, kazao je Lagumdžija.\nPo njegovim riječima, SDP se ovdje izgleda postavio kao treća strana u ovim pregovorima.\n„Jedna strana je pet vladajućih političkih partija, druga strana je međunarodna zajednica i mi smo danas vrlo jasno vidjeli da BiH mora imati svoju stranu, a to je strana na kojoj će stajati SDP bez ostatka. Dok god u ovoj zemlji postoje ljudi koji vjeruju u BiH mogu biti sigurni da će SDP stajati na takvoj poziciji“, poručio je Lagumdžija.\nVažno je reći, dodao je on, da građani ove zemlje nemaju razloga za strah, imaju razloga samo za bojazan da će vladajuće stranke i dalje da generišu strahove zato što ne rješavaju osnovna ekonomska i socijalna pitanja.\n„Jasno smo našim sugovornicima rekli da je došlo vrijeme da se transformira OHR, a to je da onaj dio OHR-a koji predstavlja evropskog predstavnika treba da se objedini sa postojećom evropskom komisijom i da dobijemo jedno čvrsto evropsko predstavljanje u BiH koje će pomoći institucijama u ovoj zemlji da jačaju svoj evropski kapacitet“, kazao je predsjednik SDP-a.\nS druge strane, dodao je on, treba da postoji jedan mali dio predstavnika međunarodne zajednice koji će ovdje biti neka vrsta čuvara mirovnog sporazuma i biti neka vrsta semafora koji će da jasno kažu, ukoliko neko naruši mirovni sporazum, da će biti podvrgnut onome što se zove zaustavljanje svakog protivustavnog djelovanja uz pomoć međunarodne zajednice.\n„Dakle, građani ove zemlje nemaju nikakvog razloga za strahove koje generiše vladajuća petorka, ali imaju razlog za neizvjesnost kad je u pitanju ekonomska i socijalna budućnost“, kazao je Lagumdžija.


Rak – neprijatelj našeg sistema « TINKTURE DR ŠULCA\nU najopštijim crtama, rak se može okarakterisati kao nekontrolisano umnožavanje ćelija. Bez obzira na svoj tip, rak se prvobitno razvija kao normalna, zdrava ćelija i deli osnovne karakteristike te normalne ćelije, makar u svojim ranim razvojnim razdobljima. Međutim, te ćelije teže da izgube neke od svojih sposobnosti. Jedna takva važna sposobnost je reagovanje na poruke koje im daje njihovo okruženje ili njihov sopstveni organizam koji reguliše ćelijsko umnožavanje.\nZar nije izuzetno kad naša odbrambena vojska postavlja delotvorne prepreke neprijatelju? Organizacija koju mi zovemo „vojska“ sastavljena je od ćelija koje mogu biti uočene samo savremenim elektronskim mikroskopom. Njihova sposobnost da štite i čuvaju svoja mesta, njihova spremnost da polože sopstveni život da bi spasile ljudsko telo kome pripadaju, njihova nepopustljiva spremnost da nastave svoju borbu, nisu proizvod slučajnosti. Bez sumnje, možemo da vidimo veoma svestan i organizovan oblik funkcionisanja koji pokazuju odbrambene ćelijame.\nMeđutim, našim odbrambenim ćelijama nisu potrebni zapovednici ili rukovodioci. Njihov sistem funkcioniše na veoma regulisan način, bez zaustavljanja ili poteškoća. Ne postoji anarhija, niti se pojavljuje zabuna tokom procesa. Razlog za tu savršenost i krajnje efektivno funkcionisanje je Tvorac, koji je uspostavio taj sistem do najsitnijih detalja i nadahnuo elemente tog sistema da ispunjavaju svoje\nKategorije: Bolesti Ljudsko telo - savršena tvorevina Tagovi: ćelije imuni sistem odbrana organizma rak tumor


ETA proglasila kraj nasilja dugog četiri decenije - Bizlife.rs\n23:05 Madrid, 20/10/2011\nBaskijska separatistička grupa ETA proglasila je danas okončanje oružanih aktivnosti dugih 40 godina, javile su novinske agencije, prenoseći da zvanični Madrid ocenjuje taj potez kao pobedu demokratije.\nAgencija Frans pres prenosi da su trojica pripadnika ETA, u crnim majicama, sa belim kapuljačama preko glave i crnim beretkama, napravili dramatično video-obraćanje o završetku smrtonosne kampanje za nezavisnu baskijsku domovinu.\n“ETA se odlučila na definitvno obustavljanje svojih oružanih aktivnosti”, navela je ta grupa u pisanom saopštenju praćenom video prikazom internet sajta baskijskog lista “Gara” koji je bio njihov glasnogovornik.\nAFP je preneo i izjavu španskog premijera Hozea Luisa Rodrigesa Sapatera da je kraj nasilja “pobeda demokratije, zakona i razuma”.\nOdluku ETA pozdravio je i predsednik Evropskog parlamenta Ježi Buzek. “Pozdravljam proglas ETA o kraju njenih oružanih aktivnosti, što mora biti verifikovano, potpuno potvrđeno i praćeno. ETA se sada mora razoružati i raspustiti”, naveo je Buzek u saopštenju, izražavajući nadu da će ovaj dan biti upamćen kao kraj duge i tragične istorije smrti, ucena i straha u Španiji”.\nETA (Euskadi ta Askatasuna ili Baskijska otadžbina i sloboda) bori se za nezavisnu baskijsku državu na severu Španije i jugozapadne Francuske, osnovana je 1959. godine a odgovorna je za ubistvo više od 850 ljudi od 1968, obično upotrebljavajući podmetanje eksploziva u automobile ili ubijanje, podseća Rojters.


U konzorcijumu "Severni tok 2 AG" kažu da ne žele da spekulišu o "tekućoj proceduri" u SAD.\n"Podsećamo na saopštenja Evropske komisije u vladama država EU u kojima se sankcije SAD označavaju kao kršenje međunarodnog prava", rekli su u toj kompaniji za Dojče vele.\nŠefica Evropske komisije Ursula fon der Lajen je u novembru označila američke sankcije kao "neprihvatljive", podseća DW.\nU jednom saopštenju nemačke Uprave za vodene puteve i brodski saobraćaj navedeno je da će "verovatno" između 5. i 31. decembra biti obavljano "podvodno polaganje cevi" u tom delu Baltika.\nU konzorcijumu "Severni tok 2" nisu želeli da se o tome podrobnije izjasne.\n''Naravno da ćemo štititi svoje interese", rekao je u petak portparol Kremlja Dmitrij Peskov.\nKada dva paralelna cevovoda koji se nazivaju "Severni tok 2" budu gotovi, njihov kapacitet biće 55 milijardi kubnih metara gasa godišnje, što je isto kao i kod već postojećeg "Severnog toka 1" koji ide sličnom rutom.\nCena "Severnog toka 2" procenjuje se na 9,5 milijardi evra, dodaje Dojče vele.\nLavrov: Nećemo pritiskati Nemačku u vezi sa Severnim tokom


TotalCar.rs » Džejms Bondov Aston Martin “DB10” na aukciji\nAston Martin, aukcija, novo, Video\nNovi Bondov film “SPECTRE” je stigao u bioskope, a jedan od Aston Martina “DB10” koji su korišćeni tokom snimanja najnovije avanture bitanskog tajnog agenta će biti prodat na aukciji u dobrotvorne svrhe.\nBritanska firma procenjuje da će automobil dostići cenu od oko milion funti na aukciji koja će se održati 18. februara.\n“DB10” se bazira na “V8 vantage” modelu, a pokreće ga 4.7-litarski V8 motor sa šestostepenim manuelnim menjačem. Karoserija je u potpunosti od ugljeničnih vlakana, a enterijer je ručno rađen od kožne i aluminijuma.\nAston Martin je iskoristio ovu priliku da istakne kako “DB10” najavljuje buduća dizajnerska rešenja njihovih modela, pre svega “V8 vantage” koji stiže 2017.\nZa dizajn “DB10” je bio zadužen Aston Martinov kreativni šef Marek Rehman, a kako se navodi u saopštenju, čak je u reditelj filma “Spektra” Sem Mendez učestvovao u dizajniranju vozila za najpoznatijeg tajnog špijuna na svetu.\nŠpijunske fotke: BMW X5


Nikolić: "Živećemo i igraćemo za bodove" - Sportske.net\nNikolić: "Živećemo i igraćemo za bodove"\nTrener fudbalera Partizana Marko Nikolić izjavio je da crno-beli ne žele da budu puki učesnici u Ligi Evrope već da će na svakom meču ići na pobedu pa tako i u duelu sa favorizovanim Totenhemom.\nTrener fudbalera Partizana Marko Nikolić rekao je danas da se njegova ekipa neće zadovoljiti samo učešćem u Ligi Evrope, već da će se boriti za svaki bod, pa i u predstojećoj utakmici sa Totenhemom.\n"Očekuje nas start Lige Evrope koja se nadovezuje na dobru seriju koju imamo u domaćem prvenstvu i Evropi. Uspeli smo da vratimo dobar takmičarski ritam utakmicom sa Čukaričkim, sad imamo najjačeg mogućeg protivnika na početku ovog takmičenja, Totenhem", rekao je Nikolić na konferenciji za novinare u Beogradu.\nFudbaleri Partizana sutra od 19 časova na svom stadionu igraju protiv Totenhema, utakmicu prvog kola Grupe "C" u Ligi Evrope.\n"Partizan je delimično ispunio takmičarski cilj ulaskom u grupnu fazu, ali ne želimo da budemo samo puki učesnici, već da probamo da se takmičimo na ovom nivou, koliko je to u našoj mogućnosti", rekao je Nikolić.\nNikolić je dodao da ima puno poverenje u svoje igrače, u njihovu formu i mentalnu čistinu i sportsku drskost.\n"Nemamo neke velike imeprative ispred sebe, što je dobra pozicija u ovom trenutuku, nećemo davati velika obećanja, ali pokušaćemo da pobedimo i u ovom kao i u svakom narednom meču, to je jedini zdrav sportski razum", rekao je on.\nNikolić je rekao da je teško pogoditi sa kojim timom će Totenhem izaći sutra na teren, jer u kvalifikacijama nisu igrali u najjačem sastavu.\n"To nam je malo komplikovalo pripremu, ali ne mnogo, jer bez obzira na sastav imaju isti način igre, dobar posed, organizaciju, netipičnu mirnoću lopte za engleski stil fudbala kao i dobar kvalitet u ofanzivi. Ali mene više zanima kako će igrati Partizan sutra", rekao je on.\nNa pitanje kako će Partizan igrati, Nikolić je rekao da crno-beli imaju svoj način igre i da će probati da ga nametnu protivniku.\nTrener Partizana naveo je da u sastavu neće biti trojica prvotimaca, Andrija Živković i Darko Brašanac zbog povreda kao i Petar Škuletić, koji je dobio dve utakmice suspenzije zbog crvenog kartona u utakmici sa Nefčijem.\n"Sve to nije alibi, nije nam to potrebno. Izostanak Škuletića će nas poremetiti, on je naš najbolji strelac i u dobroj je formi. On je dobar u prekidima, daje nam stabilnost", rekao je on.\nTrener crno-belih dodao je da je Vladimir Volkov ozdravio i da će biti u konkurenciji za tim, kao i da se Nemanja Kojić oporavio, ali da smatra da je još rano da igra takmičarske utakmice.\nUpitan da li će njegova ekipa rasterećeno ući u utakmicu, pošto se od nje ne očekuje mnogo, Nikolić je rekao da Partizan ima šta da izgubi.\n"To nije šampionski mentalitet, Partizan ima šta da izgubi u ovoj utakmici - bodove. Rekao sam da hoćemo da se takmičimo, znamo sa kakvim ekipama se sastajemo, ali to ne znači da ne treba da pokušamo da se takmičimo", rekao je on.\nNa pitanje sa koliko osvojenih bodova bi bio zadovoljan u grupi, Nikolić je rekao da ne želi da stavlja teret na leđa igračima.\n"Ova grupa je na nivou Lige šampiona i izvanredna prilika za moje igrače da uživaju na terenu. Borićemo se za svaki bod, živećemo za to, daćemo sve od sebe, sve je moguće", rekao je Nikolić.\nFudbaleri Totenhema stići će u Beograd oko 15 časova a večeras će na stadionu Partizana u vreme odigravanja utakmice odraditi poslednji trening.\nUtakmica se igra u četvrtak od 19 časova.


NSZ: Sajam zapošljavanja 9. decembra u Knjaževcu – Knjaževačke vesti\nHome / Knjaževac / NSZ: Sajam zapošljavanja 9. decembra u Knjaževcu\nNezaposleni sa evidencje Nacionalne službe za zapošljavanje biće u prilici da u neposrednom kontaktu sa poslodavcima potraže posao.\nNacionalna služba za zapošljavanje – filijala Zaječar organizuje Sajam zapošljavanja u Knjaževcu u ponedeljak, 9. decembra. Biće to prilika da osobe sa evidencije Nacionalne službe za zapošljavanje u direktnom kontaktu sa poslodavcima potraže posao, ali takođe i prilika da predstavnici preduzeća, ustanova i organizacija na jednom mestu iskažu potrebu za angažovanjem novih zaposlenih radnika.\nKao i prethodnih godina, ovakvi sajmovi prilika su da nezaposleni dobiju sve informacije o aktuelnim programima Nacionalne službe za zapošljavanje.\nSajam zapošljavanja održava se u Domu kulture od 11 časova.\nPrevious: Vučić Andreju ispunio želju\nNext: Sutra dva košarkaška susreta u hali Kaplar


Grdeličani organizuju "raj za hedoniste"\nPočetna/BIZNIS/Grdeličani organizuju “raj za hedoniste”\nSana Life 18. avgusta 2016.\tBIZNIS, HRANA, TRADICIJA Ostavite komentar\nSutra od 16 sati do ponoći, u centru Grdelice održava se Prvi sajam vina i roštilja, uz bogat muzički program.\nSajam počinje predavanjem na temu vina, a nakon otvaranja, u 17 sati, posetiocima će biti omogućena degustacija izloženih proizvoda.\nUčešće su najavile poznate vinarije sa Balkana, poput Kovačevića iz Iriga, a tu će biti i vinarije Jović, Stojković, Kostadinović, Ćirković. Istovremeno na trgu Maršala Tita i ulici 29. Novembra, biće smeštene improvizovane kafane, koje će biti zadužene za pripremu specijaliteta sa roštilja.\nDirektor Doma kulture u Grdelici, Marko Trivunić kaže da će, uz muzičku pratnju benda ”Sunny day” iz Niša, doživljaj biti kompletan, a atmosfera stvorena za potpuno uživanje.\n“Pozivam sve sugrađane, ali i posetioce iz drugih krajeva Srbije, pa i iz okolnih zemalja, da dođu u Grdelicu, koja će toga dana biti raj za hedoniste. Mnogo smo uložili u organizaciju i verujem da se nećemo obrukati pred posetiocima, rekao je Trivunić, najavljujući da će, u slučaju kiše, čitava manifestacija biti održana u Domu kulture.\nPokrovitelj Sajma vina i roštilja je grad Leskovac, istakao je direktor i podsetio da su čitavog leta Grdeličani mogli da uživaju u bogatom kulturno-zabavnom programu, koji su, osim muzičkih sadržaja, upotpunili, sada već čuvena, Grdelička regata i moto skup.\nOznakeGrdelica roštilj sajam vina vinogorje\nPrethodni Mathilde Brandi u jesenjoj kampanji brenda “Cesare Paciotti”\nSledeći Leskovac će ponovo biti grad kozmetike


Prezentacija profesionalnog života: fotografija poslovnog portreta :: Sanja Veljković, profesionalni fotograf, Beograd\nPočetna stranaFoto priče\nPrezentacija profesionalnog života: fotografija poslovnog portreta\nBilo da se spremamo za običan radni dan, poslovni sastanak ili razgovor za posao, uvek obraćamo pažnju na svoju kompletnu prezentaciju, kako profesionalnu i psihološku tako i na fizičku. Na putu ka cilju da ostavimo dobar utisak i ostvarimo uspešan rezultat, svakako će nam pomoći kompleksna poslovna prezentacija.\nZa potrebe modernog poslovnog društva, koje savremeno doba nameće, poslovni portret vizuelno reprezentuje profesionalni život jedne ličnosti na sveobuhvatni i najbolji mogući način. Za oblikovanje poslovnog - biznis portreta, potrebni su svi elementi prezentacije. Obavezno prisustvo profesionalne i psihološke prezentacije će se umnogome ispoljavati kroz fizičku prezentaciju, čime će se tako dobiti kompleksna slika poslovnog čoveka.\nImajući u vidu da je biznis portret odraz poslovnosti, za njegovo vizuelno oblikovanje zaduženi su pre svega psihološki izrazi, koji se ispoljavaju kroz celokupni govor tela, zatim dres kod, odnosno poslovna odevna kombinacija, aksesoari i scenografija. Važno je istaći da su svi navedeni elementi promenljivi, u zavisnosti od željenog efekta, pa ih je moguće i kombinovati. Tako, s jedne strane strogi poslovni portreti svoju kompoziciju baziraju na jednostavnim studijskim kompozicijama u kojima je naglašena poslovna ličnost portretisanog, sa već ustanovljenom i prepoznatljivom korporalnom retorikom, dok s druge strane poslovni portreti sa ležernijom kompozicijom teže da poslovnu atmosferu stave u opušteniji kontekst gde se poslovni elementi kombinuju sa svakodnevicom poslovanja. U oba slučaja je neizostavna celokupna poslovna atmosfera koja prezentuje profesionalni život i od velike je važnosti.\nPoslovna fotografija svojom kompozicijom prodaje naše usluge. Bilo kojom strukom da se bavimo, fotografišemo se za potrebe CV-a, internet prezentacije firme ili društvenih mreža, koje su fokusirane za promociju poslovanja, naša vizuelna prezentacija profesionalnog života će putem poslovnog portreta stići do potencijalnih klijenata, poslodavaca ili poslovnih partnera, a sve u cilju ostvarenja dobrih poslovnih rezultata i uspešne karijere. ☺


UPSS: Opasna izjava v.d\nPočetak/Društvo/UPSS: Opasna izjava v.d\nPovodom jučerašnje izjave v.d. direkatora niške Toplane, Zorana Stojanovića, da će masovno isključenje Nišlija sa sistema daljinskog grejanja “ozbiljno ugroziti stabilnost energetskog sistema“, danas se saopštenjem oglasilo Udruženje predsednika skupština stanara (UPSS) u kome najoštrije osuđuje ovu izjavu, smatrajući da se njome građani „huškaju na međusobno sukobljavanje.”\nSpornu izjavu Zoran Stojanović, vršilac dužnosti direktora Toplane, dao je u telefonskom obraćanju na lokalnoj NTV, juče, 31. avgusta. Ova izjava data je povodom velikog broja zahteva korisnika daljinskog grejanja koji žele da se isključe sa sistema Toplane.\nU UPSS tvrde da je sa stanovišta javnog interesa, Stojanovićeva izjava “ huškačka, neodgovorna, štetna i opasna.”\nZoran Stojanović je, kako tvrde u Udruženju, izjavio da je primio pismo od EPS-a sa upozorenjem da će veliki broj građana, koji se isključuju sa sistema daljinskog grejanja, ugroziti stabilnost elektroenergetskog sistema. Dodao je i da će za eventualne poremećaje u elektrosnabdevanju, a naročito ukoliko dođe do većih havarija i požara, biti odgovorni bivši korisnici usluga toplane, koji budu koristili električnu energiju za grejanje svojih prostorija. Ne samo da će biti odgovorni, već će morati i da „nadoknade“ takvu štetu u zgradama u kojima žive.\n”Ovakvim „zaključivanjem“ se demonstrira ucenjivački kapacitet poslovodstva toplane. Građani se ucenjuju navodnom neadekvatnošću elektroenergetskog sistema i time se dovode u stanje iznude. Očigledno, toplana vodi politiku cena tako što nameće svoj sistem daljinskog grejanja korisnicima kao bezalternativan. Time zloupotrebljava svoj nesvrsishodan i, naravno, ničim opravdan monopolski položaj. Ponavljamo, po ko zna koji put, notornu istinu da potrošač autonomno donosi odluku o tome da li će kupiti neku robu ili uslugu. Autonomiju potrošača, podsećamo, štite važeći zakoni.” navodi UPSS u današnjem saopštenju.\nUPSS naglašava da je Zoran Stojanović imenovan za direktora toplane u v.d. stanju, uz kršenje člana 52. Zakona o javnim preduzećima, te da nema legalitet da daje zvanične izjave u ime Gradske toplane Niš.\nKorisnici usluga Toplane tretiraju se kao oni koji „uživaju“ u komforu daljinskog grejanja.\n“Sada, kada nekoliko hiljada korisnika više ne želi da uživa u takvom „komforu“ opet se na njih svaljuje lavina zlonamernih i pretećih optužbi, ovoga puta iz pravca Toplane, stoji u ovom saopštenju.\nToplana UPSS Zoran Stojanović


Bogovič: Srbija da obezbedi ravnomeran regionalni razvoj - Dnevni list Danas\nPočetna » Politika » Bogovič: Srbija da obezbedi ravnomeran regionalni razvoj\nPoslanik Evropskog parlamenta o nedavnoj poseti Beogradu\nBogovič: Srbija da obezbedi ravnomeran regionalni razvoj\nMoja poseta Srbiji je bila veoma zanimljiva, bilo je dosta otvorenog dijaloga, što je pokazalo da ponekad „moramo otvoriti ventile“.\n0Piše: M. S. 25. decembra 2017. 14.45\nU Skupštini Srbije smo pričali o nužnim stvarima, o osnovnim postulatima Evropske unije, što podrazumeva demokratske principe, prava medija, borbu protiv organizovanog kriminala i korupcije… Rečju, o svemu onome što je uslov za pristupanje „evropskoj porodici naroda“, kaže za Danas Franc Bogovič, poslanik Evropske narodne stranke u Evropskom parlamentu i bivši ministar poljoprivrede Slovenije, koji je prošle sedmice boravio u Beogradu u okviru delegacije EP.\nNaš sagovornik ističe da u Srbiji i dalje postoje problemi u vezi sa ispunjavanjem zadataka iz navedenih oblasti, kao i da je on prilikom brojnih susreta pomenuo iskustva Slovenije, naročito u vezi sa podsticanjem regionalnog razvoja i poljoprivrede, te u privlačenju novca iz evropskih fondova, uz napomenu da bi „u Srbiji trebalo više da se o tome brine, kako bi došlo do većeg razvoja društva“.\nBogovič napominje da je sagovornicima iz državnog i nevladinog sektora predočio podatke koji su „veoma značajni“, a odnose se upravo na ruralni i regionalni razvoj.\n– U Evropskoj uniji se za poljoprivredu izdvaja 40 odsto novca, i to po principu od bogatijih ka siromašnijim državama. Tako ćemo mi iz zemalja članica dobiti u narednih sedam godina od 1.300 do 2.700 evra po stanovniku, dok države kandidati za članstvo u EU kroz IPA fondove dobijaju samo 200 evra po stanovniku. Ilustracije radi, stopa ekonomskog rasta u Sloveniji ove godine je oko pet odsto. U periodu od 2003. do 2007. Slovenija je imala oko četiri milijarde evra u „kohezijskim fondovima“, kao i iz fonda za regionalni razvoj EU, od čega je najviše sredstava izdvojeno za razvoj sela, i danas je u Sloveniji atraktivniji život na selu nego u gradu. Dakle, potrebno je osmisliti projekte u Srbiji i obezbediti ravnomeran regionalni razvoj, jer Srbija nije samo Beograd, nužno je da se što više opština više uključi u te projekte. Svi građani treba da imaju iste uslove za život, bez obzira na to u kojem delu zemlje živeli. Bez poštovanja takvog principa teško da će Srbija nadoknaditi zaostatak u odnosu na države Unije, naglašava Bogovič.\nbogovic, evropski parlamentBeograd


Drugi po redu Festival domaćeg filma u Beču od 2. do 5. septembra – RASEJANJE.info\n26.08.2021 26.08.2021 Katarina\tAdria film, Adria film fest, Ambasada Republike Srbije u Beču, Austrija, Beč, bioskop, Cineplexx, Festival domaćeg filma, Filmski centar Srbije, Kultur kombinat, Urania kino\nU Beču će se od 2. do 5. septembra održati drugi po redu Festival domaćeg filma. Adria Film Fest je projekat udruženja Kultur Kombinat i filmske distributerske kompanije Adria Film iz Beča. Koncipiran je kao četvorodnevni filmski festival u okviru koga se prikazuju najznačajnija kinematografska ostvarenja iz Srbije i regiona. Festival svojim sadržajem i umetničkim značajem doprinosi promociji naše kulture i umetnosti, kao i unapređenju i promovisanju savremenog umetničkog stvaralaštva. Realizuje je u saradnji sa bioskopskim lancem Cineplexx, kao i uz podršku Filmskog centra Srbije i Ambasade Republike Srbije u Beču. Svi filmovi se prikazuju u originalnim verzijama, sa nemačkim ili engleskim titlovima.\nSelekcija obuhvata šest dugometražnih igranih filmova i jedan dokumentarni film. Festival otvara svečana premijera filma Nečista krv: Greh predaka Milutina Petrovića, koja će biti prikazana u četvrtak, 2. septembra, u bioskopu Cineplexx Millennium City sa početkom u 20 časova. Svečanu premijeru uveličaće glumačka i autorska ekipa filma, koja posebno za ovu priliku dolazi u Beč.\nDrugo veče obeležiće svečana premijera filma Crna Gora: Podeljena zemlja Borisa Malagurskog, koja će biti održana takođe u bioskopu Cineplexx Millennium City, sa početkom u 20 časova. Festivalskoj premijeri će prisustvovati režiser filma, kao i drugi članovi ekipe koji će odvojiti vreme za kratku diskusiju sa publikom po završetku projekcije.\nTreće večeri biće prikazan film Jedini izlaz Darka Nikolića, u bioskopu Urania, sa početkom u 20.30 časova. Specijalni gost festivalske projekcije biće nosilac glavne ženske uloge u filmu, glumica Anđelka Prpić.\nFestival će svečano zatvoriti projekcija filma Lihvar Nemanje Ćeranića, koji je ovogodišnji pobednik festivala Ravno selo. Film će biti prikazan u bioskopu Urania, 5. septembra, u terminu od 20 časova. Zatvaranju festivala će prisustvovati članovi autorske ekipe filma.\nU popodnevnim terminima od 18 časova, u bioskopu Urania, tokom festivala publika će imati prilike revijalno da pogleda filmove Dnevnik Diane Budisavljević (3. septembra), Otac (4. septembra) i Vikend sa ćaletom (5. septembra).\n← Potrebne donacije za štampanje kataloga Nikola Tesla – Čovek budućnosti\nKulturni događaj Art dimenzije se odražava danas u Beogradu u 18 časova →


Hansa BHGI621330 ugradna ploča cena, cene Srbija, prodaja Beograd Novi Sad Niš\nHansa BHGI621330 ugradna ploča cene\nHansa BHGI 621330... specifikacija\nTrenutno nemamo slike za Hansa BHGI621330\ncena od 15.188,00 din\nEPonuda nije internet prodavnica već Vam omogućava da brzo i lako nađete Hansa BHGI621330 ugradna ploča po najjeftinijoj ceni. Naš cilj je da kupci budu što bolje informisani o ponudi Hansa ugradna ploča BHGI621330 na tržištu Srbije. Vrlo lako nalazite željeni proizvod za kategoriju Ugradne ploče cene, ne morate da lutate od sajta do sajta za Hansa Ugradne ploče, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Hansa BHGI621330 ugradna ploča sa PRODAVCEM. EPonuda ne može da garantuje potpunu tačnost specifikacije i slika za Hansa BHGI621330 ugradna ploča. Pre kupovine, podatke za Hansa ugradna ploča BHGI621330 proverite na sajtu PROIZVOĐAČA.\ncena od 64.158,00 din


Ognjen Milić i Ena Ilić u izboru za najbolje mlade srpske tenisere u 2020. godini - KRAGUJEVAČKI SPORT\nMladi kragujevački teniseri Ognjen Milić i Ena Ilić nominovani su za najbolje igrače u svojim uzrasnim kategorijama, u izboru koji organizuju Teniska akademija Tipsarević i redakcija specijalizovanog teniskog portala „Mali igrači“.\nOgnjen Milić je jedan od glavnih favorita u izboru najboljih tenisera do 14 godina starosti. Mladi Kragujevčanin je u protekloj godini osvojio Letnje prvenstvo Srbije, dok je na Dvoranskom prvenstvu države dogurao do četvrtfinala.\nOno što ga bez sumnje izdvaja u odnosu na konkurente jesu tri titule u singlu na Tennis Europe U-14 turnirima – Podgorica Open, Rio Verde Cup i Čačak Open. Pored te tri titule, Milić iza sebe ima još tri evropska finala u singlu i isto toliko u dubl konkurenciji.\nMilić je bio član reprezentacije Srbije koja je zauzela sedmo mesto u kvalifikacijama za Tennis Europe Winter Cup u Italiji, dok je sa svojim klubom TK Dril iz Beograda osvojio titulu ekipnog prvaka Srbije.\nMeđu nominovanima za najbolju teniserku do 10 godina starosti opravdano se našla članica kragujevačke Pume Ena Ilić. Ova mlada teniserka, kojoj mnogi teniski stručnjaci predviđaju uspešnu karijeru, u protekloj godini je osvojila tri veoma jaka domaća turnira: OP Beograda, OP Niša i OP Ćuprije.\nMeđu značajnije rezultate koje je mlada kragujevačka teniserka ostvarila u minuloj godini, svakako treba izdvojiti plasman u polufinale međunarodnog turnira „Teniske nade“ u Beogradu. Ena Ilić je i članica „Kluba 750“ na Evolution listi dostignuća za zeleni nivo, gde trenutno zauzima visoko četvrto mesto.\nU glasanju za najbolje mlade tenisere učestvuje grupa od deset nacionalnih teniskih trenera, kao i posetioci sajta maliigrači.rs, koji mogu glasati putem ankete na samom sajtu.\nRezultati glasanja biće saopšteni na Božić, 7. januara, kada će se proglasati najbolji igrači po uzrasnim kategorijama.\nCeremonija dodele nagrada pobednicama ovog izbora biće upriličena tokom februara.\nPrevious Ognjen Milić zaustavljen u finalu „Podgorica kupa“\nNext Ognjen Milić najbolji mladi teniser Srbije u 2020. godini


Guverner Ilionoisa kaže da je nošenje maski obavezno čak i na otvorenom\n0\tAugust 14, 2020 12:07 pm\nŠta povezuje Nikolu Teslu i predsednika Amerike, Donalda Trampa\nVrhovni Sud će razmotriti Trampovo kontroverzno ”Public Charge” pravilo o imigraciji\nPrema rečima guvernera J. B. Prickera nošenje maski obavezno je čak i na otvorenom u Ilinoisu. On je napomenuo da stanovnici moraju da nose maske, čak i ako samo šetaju ulicom.\n„Čak i ako ste napolju i šetate se, u tipičnoj prometnoj ulici u Čikagu, ne možete održati socijalnu distancu bez maske, jednostavno ne možete”, rekao je Pricker. Ljudi koji hodaju jedni pored drugih u neposrednoj blizini imaju veće šanse da se zaraze ukoliko neko kine ili se zakašlje pored njih. Čestice ostaju u vazduhu i ako vi i oni ne nosite masku, onda postoji mnogo veća mogućnost prenošenja virusa.\nPricker je napomenuo da se pravilo o obaveznom nošenju maske širom države ne odnosi više samo na zatvorene prostore, već i na otvorene prostore, ulicu itd.\nKongres na pauzi do septembra, male šanse za skori dogovor oko pomoći\nAmerički regulatori dozvolili bustere za starije od 16 godina 0\nSocijalni broj (SSN) – Saznajte kako da ga dobijete, kada i zašto se koristi 0\nReprezentacija Srbije pobedom započela kvafilikacije za SP 0\nČikago očekuju najveće snežne padavine u novoj godini 0\nStanovnici Čikaga stariji od 65 godina mogu dobiti vakcinu protiv COVID-19 u sledećoj fazi distribucije 0


Još 20 evra za građane – ko treba da se prijavi - 381 vesti\nJoš 20 evra za građane – ko treba da se prijavi\nBy RedakcijaPosted on November 15, 2021 November 15, 2021\nMinistar finansija u Vladi Republike Srbije Siniša Mali najavio je da danas, u ponedeljak, 15. novembra, počinje prijava građana za 20 evra dodatne novčane podrške države, na portalu Uprave za trezor, na adresi idp.trezor.gov.rs , i naglasio da za tu pomoć ne treba da se prijavljuju svi građani.\n„Građani koji su se u maju mesecu prijavili za novčanu pomoć u iznosu od dva puta po 30 evra, kao i korisnici penzija, primaoci novčane socijalne pomoći i lica u Zavodu za izvršenje krivičnih sankcija, ne treba da se prijavljuju za 20 evra dodatne pomoći države koji će im biti automatski isplaćena u decembru“, rekao je Siniša Mali i podsetio da je za samo tri dana u novembru isplaćeno više od 5,7 miliona građana koji su dobili po 30 evra.\n„Tri paketa podrške su direktno uticala na povećanje likvidnosti privrednih subjekata i olakšala im poslovanje. Istovremeno, kroz direktna davanja stanovništvu podstaknuta je domaća tražnja, čime se indirektno utiče na ekonomsku aktivnost“, naveo je ministar Siniša Mali.\nOn je podsetio i da naši najstariji sugrađani mogu da očekuju još po 20.000 dinara u februaru naredne godine, što je predviđeno i budzetom za 2022. godinu, koji će se uskoro naći pred poslanicima Narodne skupštine Republike Srbije.\nTag: 20 evra novac građanima pomoć države prijava za 20 evra\nPrevious post: Kako i kada prati posteljinu za decu i odrasle\nNext post: Na put sa domaćim kovid sertifikatima


Vučić u Smederevu, razgovara se o sudbini Železare – Semendria\nVučić u Smederevu, razgovara se o sudbini Železare\n06. oktobar 2014. DRUŠTVO – Izvor: Mondo/Tanjug – Premijer Srbije Aleksandar Vučić stigao je danas u Železaru Smederevo, gde će s rukovodstvom i radnicima razgovarati o budućnosti te firme i privrednom oporavku Smedereva i Srbije.\nSa Vučićem su u Smederevo stigli ministar privrede Željko Sertić i ministar za rad, boračka i socijalna pitanja Aleksandar Vulin.\nVučić će nakon Železare obići gradilište proizvodnog pogona finske kompanije PKC.\nKrajem januara 2012. godine Železaru Smederevo je preuzela država pošto ju je vlada otkupila za jedan dolar, a nakon što se američka kompanija Ju- Es Stil povukla, jer je poslovala sa gubiima.\nJu-Es stil” je 2003. godine kupio smederevsku Zzelezaru, tadašnji Sartid u stečaju. Smederevska Železara imala je učešće od pet odsto u ukupnoj proizvodnji Srbije i oko 14 odsto učešća u izvozu, a zapošljava oko 5.500 radnika.\nOvaj nekada najveći gigant ima pogone i ogranke u Smederevu, Šapcu i Kučevu, a bavi se proizvodnjom i prodajom toplo i hladno valjanih proizvoda, kao i belog lima u obliku namotaja i ravnih limova.\nKada je pre tačno mesec dana premijer Vučić obišao smederevsku Železaru rekao je da se Vlada Srbije bori i da se nada da će uspeti da nađe rešenje.\nRazgovaramo, kako je rekao, sa američkim ESMARK-om i sa kompanijama iz Ruske Federacije i Indije.\n“Nisu laki razgovori ali daćemo sve od sebe da to uradimo jer nam je to veliki nosilac BDP-a i industrijske proizvodnje i daje ogroman broj zaposlenih”, kazao je Vučić istakavši da je država spremna da pomogne svakom ko želi da je preuzme.\nPronalaženje strateškog partnera za Železaru je teško, rekao je tada premijer i dodao da to znaju i radnici. Podsetio je da se ogroman broj železara u zapadnoj Evropi i na istočnom tržištu zatvara.\n“Spremni smo da pomognemo svakom ko bi preuzeo Železaru ozbiljnim finansijkim sredstivma i na sve druge načine. To nije samo interes 5.200 porodica Smedereva i smederevskog okruga već i cele Srbije”, poručio je Vučić.\nRekao je i da Srbija traži garancije da nakon prodaje Železara neće biti zatvorena, a ljudi otpušteni.\nPonovio je da će Srbija, ako treba, doplatiti da bi neko uzeo Železaru, kako radnici ne bi ostali bez posla, i istakao da, kada radi, ta firma učestvuje u punjenju budžeta sa 0,7 odsto.\nTom prilikom premijer je u industrijskoj zoni u Smederevu prisustvovao polaganju kamena temeljca za finsku fabriku PKC.\nReč je, naime, o hali od 20.000 kvadrata koju će grad Smederevo izdavati u dugoročni zakup kompaniji PKC group iz Finske.\nPKC Grupa radi projektovanje, proizvodnju i integraciju električnih distributivnih sistema, elektronike i srodnih komponenata za industriju.\nIma pogone u Brazilu, Kini, Estoniji, Nemačkoj, Meksiku, Poljskoj, Rusiji i SAD. U 2012. godini zabeležila je prihod od 928,2 miliona evra.\nPočetkom marta PKC grupa je u Smederevu otvorila fabriku kablovskih setova za komercijalna vozila.\n« Vučić danas sa radnicima Železare\n“Traže mnogo da uzmu Železaru” »


"Pipita" se vratio ljut na pripreme za drugi deo sezone, Leonardovi komentari se poklopili sa nezadovoljstvom u Londonu od strane bivšeg trenera. Šta će na kraju biti?\nHiguaín nije dobro prihvatio komentare Leonarda da se vrati na posao i da napornije trenira, umesto što razmišlja o odlasku.\nPisali smo, Argentinac želi u Chelsea, ali Falji Ramadani je u razgovoru sa čelnicima kluba u ponedeljak rekao da "Plavci" ne žele da plate toliki novac za "Pipitu", s obzirom da je prešao tridesetu.\nMarina Granovskaia drži ključ, Chelsea bi prodao Moratu za 40 miliona Sevilli i uložio taj novac u nekog napadača, ali smatraju da je to previše za Higuaína.\nSarri je izazvao dosta polemike u klubu rečima da nije ni znao da je Pulišić potpisao, a navodno nije ni preterano srećan što će Abramovič uložiti veliki novac u dva igrača, a ne želi da dovede Higuaína.\nŠto se Milana tiče, oni žele da zadrže Argentinca do kraja sezone na pozajmici koju su platili, ali ne i da ga otkupe. Verovatno će on biti vraćen Juventusu koji bi ga onda stavio na pijacu, u tom slučaju, verovatno bi spustili cenu kako bi ga se oslobodili.\nSada se pominje da bi Juve čak ponudio Higuaína Sevilli za André Silvu koji je na pozajmici iz Milana i koga Andalužani treba da otkupe, ali sve to već deluje kao naučna fantastika.\nOno što je jasno je da Chelsea neće platiti 50 miliona za Argentinca, od čega bi Milan morao 39 da isplati Juventusu, da Higuaín želi da ode, a da klub nema nameru da mu popušta i da će morati da se uozbilji...\nObjavio A.C. Milan Serbia у 14:06


Vladavina prava - Petak 02.05.2014 - 14:02\nJavno preduzeće „Novi dom“ iz Vranja paradigma je sudbine sličnih firmi u čitavoj Srbiji.\nStranačko zapošljavanje, direktan vid korupcije, nedomaćinsko poslovanje, izuzetno slab učinak u oblasti za koju postoji, stranačko rotiranje direktora, sve su to razlozi zbog kojih se ova firma nalazi pred kolapsom.\nU ovom času „Novi dom“ duguje dobavljačima za mazut, kao osnovnu svoje delatnosti, daljnskog grejanja, čak oko 200 miliona dinara.\nSumnja se da samo po osnovu zakupa prostorija u svom vlasništvu Srpskoj naprednoj stranci „Novi dom“ minimalno dva miliona dinara, kao i da je, kao da je ta muka nedovoljna, od dolaska SNS-a na vlast u tu firmu zapošljano najmanje 20 „kadrovika“ te partije.\nJednom rečju, firma je pred rasulom, grejnu sezonu za nama usppela je da izgura samo zahvaljujući finansijskkim inekcijama lokalne vlasti, plate zapošljenima kasne mesecima, a partijsko zapošljavanje u ionako prenatrpanoj firmi nesmetano traje.\nAli, ako se sudi na osnovu onoga što kaže v. d. direktora „Novog doma“ Nebojša Radulović (DS), Vranjancima naredne zime grejanje neće biti problem.\n- Obavili smo veoma ozbiljne pripreme i do početka sezone ćemo imati jasnu situaciju.\nOčistićemo obaveze prema AD „Nafti“, što znači da neće biti izgovora da zbog neplaćenih obaveza iz prethodnih godina ne mogu da nam daju mazut.\nZnači, imaćemo zatvorenu konstrukciju, a postoje velike šanse da firma nakon dve godine poslovanja sa gubicima ostvari dobit.– kaže Radulović, dodajući da već u prvom kvartalu 2014. plus „Novog doma“ iznosi pet do sedam miliona dinara.\nSlika koju građani imaju o ovom javnom preduzeću, međutim, ni izdaleka nije povoljna.\nKorisnici daljinskog grejanja u Vranju stalno se žale da radijatori nisu dovoljno topli, a opšte mišljenje je da su nagomilani dugovi zbog neodgovornog investiranja u proširenje mreže proteklih godina doveli ovo preduzeće na prag propasti.\n„Novom domu“ svakako nisu cvetale ruže kada je upravljanje nad njim sredinom 2012. godine preuzela Srpska napredna stranka, odnosno njen kadar Živko Stamenković.\nPrema pisanju medija u to vreme, poverioci su potraživali 184 miliona, dok su dugovi korisnika iznosili svega 114 miliona dinara.\n- Među tih 114 miliona, nalaze se 30,5 miliona dinara dugovanja raznih firmi koje su u stečaju, ili više ne postoje ili su u nekakvom procesu restrukturiranja.\nAko se ta cifra oduzme, naša aktivna potraživanja su oko 84 miliona – kazao je Stamenković neposredno nakon preuzimanja dužnosti direktora “Novog doma”.\nNa drugoj strani, raniji direktor firme Goran Petrović (URS - DS - sada SNS) imao je svoju računicu i tada tvrdio da su ukupna potraživanja ovog javnog preduzeća veća od dugova.\nGrađani su, pak, s pravom brinuli da li će njihovi stanovi biti topli.\nGledano iz današnje prerspektive, najzanimljivije je to što su naprednjaci problem naplate potraživanja pokušali da reše zapošljavanjem 16 novih ljudi, koji su imali zadatak da obilaze korisnike koji ne izmiruju svoje obaveze na vreme.\nZvanično, zapošljeno je 16 ljudi, mada javnost (opravdano?) sumnjad a je reč o daleko većem broju.\nNarodni poslanik SNS-a i lider ove stranke na lokalu Dragan Nikolić tvrdi da se radilo o nimalo poželjnom poslu sa bednom platom.\nZa direktora „Novog doma“ raspisan je konkurs u vreme vladavine koalicije SPS - SNS na llokalnom nivou. Nezavisna komisija izabrala je ranijeg direktora Gorana Petrovića kao najboljeg kandidata, ali on nije ponovo izabran na tu funkciju. Ma koliko se kleli u suprotno, političari nisu dozvolili da struka bude ispred politike, ni po koju cenu.\n- Zapošljavali smo ljude koji su stručnom spremom odgovarali tim poslovima i uglavnom su to bili ljudi sa osnovnom i srednjom školom, dakle oni sa najnižim kvalifikacijama.\nBilo je tu mnogo neprijatnih situacija za njih, u kojima se oni nisu osećali kako valja, ali su bili prinuđeni da rade za dvadesetak hiljada dinara.\nPodsećam da su neki radili dva puta po tri meseca, neki su radili tri meseca, neki mesec dana, a ima i više ljudi koji su radili desetak dana jer su videli da su uslovi veoma teški i da nije to ono što su oni očekivali - objašnjava Nikolić.\nOn takođe tvrdi da se ovde ne radi o političkom zapošljavanju, budući da nisu svi novoprimljeni u „Novom domu“ bili članovi SNS-a, već o nameri da se izađe u susret onima koji zbog svojih kvalifikacija teško mogu da dođu do radnog mesta.\nŠtaviše, on smatra da su novi radnici opravdali poverenje i da bi bilo dobro da se taj pelcer primeni i u drugim javnim preduzećima.\n- Ne vidim u svemu tome ništa što je neprirodno ili nešto što je kršenje zakona.\nZaista mislim da smo pružili šansu tim ljudima da rade i zarade na pošten način a u isto vreme je i firma podignuta u finansijskom pogledu, odnosno ogromna zaduženja, koja i danas postoje, tada su smanjena.\nUvek postoji ta politička nota da je neko ko je držao neku firmu zapošljavao svoje kadrove, ali zato ja imam kontrapitanje: da li je minus ako ste član neke stranke pa ne smete da dobijete posao – kaže Nikolić.\nU kojoj meri su naprednjaci rešili problem naplate, međutim, pokazuju podaci koje iznosi aktuelni v. d. direktora Nebojša Radulović, koji je početkom ove godine nasledio na toj funkciji Sašu Sentića (koji je, pak, nasledio Stamenkovića, koji je na to mesto došao umesto Petrovića).\nOn kaže da u trenutku njegovog stupanja na dužnost plata u ovom javnom preduzeću kasnila više od dva meseca, te da mazuta nije bilo ni za dan.\nRadulović ističe da su tamo i dalje najveći problem nenaplaćena potraživanja, od kojih će neka najverovatnije biti otpisana.\n- Ono što je veliki nedostatak i ono što narušava likvidnost „Novog doma“ pre svega su nenaplaćena potraživanja od preko 120 miliona: 40 miliona od fizičkih lica, a 80 od pravnih.\nKada bi sve to naplatili, imali bismo obezbeđen mazut za sezonu 2014/2015. Tužbe su podnete, a ja mogu da kažem da su najveći dužnici „Simpo“ i Goran Grbović sa po 10 miliona dinara.\nTu ćemo najverovatnije morati da idemo na ispravku ili tzv. otpis - kaže Radulović.\nPrema podacima sa sajta Agencije za privredne registre, očigledno je da je problem u poslovanju „Novog doma“ eskalirao 2012. godine, kao posledica povećanih rashoda na ime investicija u proširenje mreže i ekstremno jake zime u kojoj je ostvarena velika potrošnja mazuta.\nPre dolaska naprednjaka, odnosno u prethodne tri godine, 2009, 2010. i 2011. bilansi pokazuju da je ovo javno preduzeće beležilo pozitivne rezultate, odnosno pravilo dobitak.\nUz, naravno, enormu reprezentaciju od preko 1,2 miliona dinara, najveću od svih javnih preduzeća u gradu i veću od ukuppnog troška svih javnih ustanova za te namene.\nŠtaviše, Goran Petrović, koji je bio direktor do sredine 2012, danas tvrdi da velikih problema sa naplatom u njegovo vreme nije bilo, odnosno da je postojala odluka Upravnog odbora o dogovaranju sa korisnicima. Čak je i dug „Simpa“ bio pod kontrolom.\n- Naplata je bolno pitanje za sve rukovodioce u svim preduzećima. Nismo dozvoljavali da dugovi zastare i utuživali tamo gde smo morali.\nDogovarali smo se sa kupcima, posebno sa velikim kao što su „Simpo“ i neka druga preduzeća, tolerisali ih, omogućavali plaćanje na rate.\n„Simpo“ je u to vreme bio „na nuli“ kod nas. Bilo je utuženja, ali ne tako mnogo – tvrdi Petrović.\nProblem sa naplatom u uređenim državama ne rešavaju zaposleni sa osnovnom i srednjom školom, već sud, ali je ovde to gotovo nemoguća misija.\nNa nivou grada postoji preko 20.000 izvršnih presuda koje ne mogu da se sprovedu zbog neefikasnosti pravosudnih institucija.\nPetrović tvrdi da u njegovo vreme nije bilo zastarevanja potraživanja, jer je o tome računa vodio finansijski sektor „Novog doma“.\n- Imali smo neka sporna izvršenja. To ide preko Izvršnih odeljenja suda, ali kada odu na lice mesta nema šta da se naplati.\nObično su ta potraživanja išla u otpis, što opterećuje preduzeće, ali je bio mali procenat takvih.\nBilo je ispada, ali to je podnošljivo za preduzeće ovakvog kapaciteta. Iskerno, svi smo bil upošljeni i zadovoljni. I sada nije loše, neću da kažem, ali uvek može bolje - kaže Petrović.\nNa drugoj strani, Radulović tvrdi da je na kraju 2012. godine gubitak „Novog doma“ bio oko 50 miliona, a na kraju 2013, zbog blage zime, oko 10 miliona dinara, što je sve zajedno daleko manje od iznosa nenaplaćenih potraživanja (na sajtru APR je navedeno da je gubitak za 2012. 41,2 miliona, ali Radulović tvrdi da se radi o knjigovodstvenog grešci).\nU isto vreme, broj zaposlenih se u te dve godine povećao sa 40, na kraju 2011, na 56, koliko je bilo na kraju 2013.\nProsta matematika kaže da bi bilans uspeha ovog javnog preduzeća, uprkos svemu, prošle godine bio na nuli da nije uposleno novih 16 radnika, od kojih sedmorica na neodređeno vreme, sa prosečnom neto platom od 35 hiljada dinara.\n- U 2014. godini devetorici nije produžen ugovor, tako da u ovom momentu imamo 47 zaposlenih.\nUšteda za tih devet radnika na nivou plata je oko pola miliona dinara mesečno – kaže Radulović.\nNa kraju valja reći i to da je proširenje mreže dovelo do povećanog priliva sredstava, te da je servisiranje tih dugova uredno i da se ni izdaleka ne radi o ciframa zbog kojih je „Novi dom“ pred kolapsom.\n- U ovom trenutku ostalo je oko četiri miliona na ime kratkoročnog kredita od Banke Intese koji je uzet prošle godine, međutim ima dosta obaveza prema dobavljačima iz tog perioda, oko pet miliona, ali to sada nije problem.\nNajveći problem bio je 2013. Veoma su velike šanse da „Novi dom“ ostvari pozitivan rezultat na kraju 2014, koji će garantovati normalno poslovanje u budućnosti - navodi Radulović.\nI tako, Vranjanci se raduju proleću, i nadaju da će naredne zime grejanje u njihovim stanovima bar biti pristojno.\n„Novi dom“ tone pod teretom dugova i novih zapošljavanja, ali to malo koga brine - ova firma se očitava kao mesto pogodno za rast okončanja stranačkih poslova.\nNažalost, gotovo sve firme u Srbiji su slične, i zato ova zemlja klizi u potpunu anarhiju.\nČini se, bez kočnica.


Ambasador SAD Posetio Petnicu I Donirao Knjige | Svet Nauke\nHome > Događaji > Ambasador SAD posetio Petnicu i donirao knjige\nSvet nauke 22.03.2019.2019-03-22T00:11:38+01:002019-03-22T00:11:39+01:00 Događaji 1 Comment\nAmbasador Sjedinjenih Američkih Ddržava Kajl Skat danas je uručio donaciju 100 naučnih knjiga za biblioteku Istraživačke stanice Petnica.\nKao jedinstvena obrazovna institucija u našoj zemlji, ali i u ovom delu Evrope, Istraživačka stanica Petnica prepoznata je širom sveta. Ona od 1982. godine organizuje obrazovne programe za motivisane i zainteresovane učenike i studente u oblasti astronomije, fizike, elektronike, računarstva, matematike, biologije, ekologije, hemije, geologije, medicine, lingvistike, istorije, psihologije, antropologije, sociologije, arheologije i dizajna. Kroz programe ISP do sada je prošlo 50.000 učesnika.\n„Veoma je važno dati podršku nezavisnoj instituciji kao što je Petnica koja svih ovih decenija pruža adekvatno moderno naučno obrazovanje mladim ljudima baš kada im je ono najpotrebnije. Istraživačka stanica je važna za formiranje novih generacija koje će biti kvalitetan motor razvoja ovog društva u budućnosti. Posebno je lepo videti da ovaj obrazovni eksperiment odolove vremenu i prilagođava se novim uslovima, ali i odgovore na nove izazove. Veoma je važno što Petnica neguje regionalnu saradnju i što su njeni programi otvoreni za učenike iz svih zemalja bivše Jugoslavije.“ – rekla je Njegova Ekselencija Kajl Skat, ambasador SAD u Srbiji.\nAmbasador Skat je obišao moderne laboratorije Istraživačke stanice Petnica i razgovarao sa rukovodiocima programa, predavačima i mentorima, ali i studentima saradnicima koji kao vršnjački edukatori pomažu u realizaciji obrazovnih programa ove prestižne evropske institucije za dodatni rad sa mladima.\n„Podrška ambasade SAD za realizacija obrazovnih programa za nastavnike i učenike koji su zainteresovani za STEM i IT oblasti prethodnih nekoliko godina je veoma važna. Ona je obezbedila i novu opremu i 3D štampače za najaktivnije škole u okviru ovog projekta. Današnja donacija naučnih knjiga koje je teško priuštiti biće veoma korisna svim učenicima, studentima, nastavnicima, ali i naučnicima koji koriste naučnu bilioteku Istraživačke stanice Petnica.“ – rekao je direktor Petnice Vigor Majić.\nNa samom kraju posete ovom modernom centru za rad sa talentovanim srednjoškolcima i studentima ambasador Kajl Skat je održao predavanje i razgovarao na temu modernih izazova obrazovanja sa polaznicima trenutnih programa u Petnici.\nIstraživačka stanica Petnica je samostalna i nezavisna instirucija koja se bavi razvojem naučne kulture, naučne pismenosti, obrazovanja i kulture. Njene aktivnosti su najvećim delom usmerene na mlade – na učenike i studente, kao i na obuku nastavnika u novim tehnikama, metodama i sadržajima u oblasti nauke i tehnologije. Programi Petnice obuhvataju širok spektar oblasti i disciplina u okviru prirodnih, društvenih i tehničkih nauka. Petničke obrazovne aktivnosti su oslonjene na široku mrežu od preko 800 stručnih saradnika koji u svojstvu gostujućih predavača, mentora ili savetnika učestvuju u kreiranju i izvođenju različitih kurseva i kampova. Oni dolaze iz preko stotinu fakulteta ili naučnih instituta i danas najveći deo njih su bivši polaznici petničkih programa. Ova mreža saradnika omogućava da ISP ima saradnju i sa prestižnim svetskim fakultetima i institutima.\nTags:ambasada, obrazovanje, petnica, sad, ucenici\nNije Skat nego Skot i neka poklanja nekom drugom te knjige\nNauk nije bauk 4\n“Tvoji dani, tvoja budućnost!”\n“Astronomija za sve”\nKonkurs za osmu generaciju Mladih ambasadora


Haradinaj: Gubici Kosova u spoljnoj politici\nPredsednik Alijanse za budućnost Kosova Ramuš Haradinaj kritikovao je u subotu Vladu Kosova zbog gubitaka na spoljnopolitičkom planu i loše bezbednosne situacije na Kosovu, dok je portparol Vlade Kosova Memlji Krasnići ocenio da je prva godina Tačijeve vlade bila godina istorijskog uspeha za narod Kosova\n"Kosovo trpi velike gubitke u oblasti spoljne politike, a loša je i bezbednosna situacija", rekao je Haradinaj u Prištini, tokom subotnjeg zasedanja predsedništva Alijanse žena Kosova.\nHaradinaj je takođe kritikovao i nedostatke u oblasti ekonomskog razvoja, kao i u razvoju demokratije na Kosovu.\n"Vlast na Kosovu nije kreativna i nema neophodne planove za pozitivne promene", rekao je Haradinaj, koji vodi jednu od najvećih opozicionih stranaka na Kosovu. Vlada Kosova je juče usvojila izveštaj o radu tokom prve godinu funksionisanja.\nPremijer Hašim Tači je ocenio da je predhodna 2008. bila godina građanskog i političkog jedinstva na Kosovu. On je kao velike uspehe Vlade istakao proglašenje nezavisnosti, Kosova, priznavanje od strane 53 zemlje sveta kao i usvajanje novog Ustava.\nPortparol Vlade Kosova Memlji Krasnići je na konferenciji za novinare u subotu u Prištini ocenio da je prva godina Tačijeve vlade bila godina istorijskog uspeha za narod Kosova.\n"Stvorili smo uslove za realizaciju vizije demokratske države, ekonomski razvijene, koja poštuje vladavinu prava i ide ka evroatlantskim integracijama", rekao je Krasnići.\nIzmeđu ostalog, kao uspehe on je pomenuo investicije u infrastrukturu, poboljšanje uslova u oblasti prosvete, početak reformi u administraciji kao i borbu protiv organizovanog kriminala i korupcije.


Nova atrakcija Beča: Time Travel Vienna - Dan u Beogradu\nNaslovna » BG špijun » Svetske prestonice » Nova atrakcija Beča: Time Travel Vienna\nAh Neša 10. maj 2012. Svetske prestonice Postavite komentar\nPrisluškujte razgovor austrijske carice Sisi i Volfganga Amadeusa Mocarta, letite u fijakeru iznad Beča a u bioskopu u 5D-formatu budite usred turske opsade grada – sve to obećava „Time Travel Vienna“, jednosatno zabavno putovanje kroz istoriju grada, koje svoj program počinje 1. juna u uređenim podrumskim prostorijama Salvatorijanskog manastira u samom centru Beča.\nNova atrakcija za posetioce carskog grada u ulici Habsburgerštrase nudi putovanje kroz vreme: „2000 godina u 60 minuta“. „Turisti u muzejima mogu da vide realne slike a mi smo takoreći ‘laki obrok’ uz sve to“, kaže direktor preduzeća „Time Travel Vienna“, Paul Rankine. U ukupno sedam prostorija za istorijsko putovanje od 60 minuta ima mesta za 32 osobe, a putuje se od vremena Rimljana, doba turske opsade, carskog Beča, Bečkog kongresa, ratnih godina i potpisivanja državnog ugovora.\nNa početku putovanja jedan monah dočekuje goste i vodi ih kroz vreme, pri čemu posetioci mogu da prisluškuju razgovore sa Mocartom, caricom Sisi, Marijom Terezijom i Zigmundom Frojdom. Potom u bioskopu u 5D-formatu sledi transfer u vreme Rimljana i turske opsade. Specijalni efekti treba da dočaraju utisak učestvovanja u događajuima: „Posetioci će osetiti efekte vetra i pacove koji im pretrčavaju stopala“, kaže Rankine.\nOvo neobično putovanje kroz istoriju grada omogućila je najmodernija tehnika a u ovaj poduhvat investirano je oko šest miliona evra. Na oko 1.300 kvadratnih metara prostora susretaće se kako turisti tako i porodice sa decom u želji da se razonode i na brzinu saznaju bar malo o istoriji grada. (danubeogradu.rs)\nPrethodni Skulpture i crteži Željke Momirov\nSledeći „Beogradizacija Beograda“ i ovog vikenda u replici Terazija